adena: Τηλεμαχία Κασιδιάρη-Νικολόπουλου για τα επεισόδια στην Πάτρα(video)...\nΤηλεμαχία Κασιδιάρη-Νικολόπουλου για τα επεισόδια στην Πάτρα(video)...\nΒαρείς χαρακτηρισμούς αντάλλαξαν ο βουλευτής της ΝΔ Ν. Νικολόπουλος και ο βουλευτής της Χρυσής Αυγής Η. Κασιδιάρης με αφορμή τα χθεσινά επεισόδια στην Πάτρα όπου τραυματίστηκαν αστυνομικοί από οπαδούς της Χρυσής Αυγής.\nΟ βουλευτής της ΝΔ έκανε λόγο για «ετερόκλητα ακραία στοιχεία να λειτουργούν δήθεν υπέρ των Ελλήνων» ενώ από την πλευρά του ο κ. Κασιδιάρης ανέφερε ότι μπορεί να... «υπήρξαν κάποιες θλιβερές εικόνες ήταν όμως απαραίτητο να φτάσουν τα πράγματα στα άκρα».\nΗ φράση αυτή προκάλεσε την αντίδραση του κ. Νικολόπουλου ο οποίος σημείωσε ότι «την πολιτική ευθύνη του φόβου και του τρόμου, του αιματοκυλίσματος ανέλαβε ήδη ο εκπρόσωπος ενός ακραίου κόμματος. Κάποιοι έχουν την πολιτική ευθύνη, την ομολόγησαν, αυτό αποτελεί ντροπή».\nΑυτό είχε ως αποτέλεσμα την έκρηξη του βουλευτή της Χρυσής Αυγής ο οποίος αφού δήλωσε ότι είναι… έξω φρενών επιτέθηκε στον κ. Νικολόπουλο λέγοντας: «Μίλησε ο κύριος αυτός για αιματοκύλισμα. Την ευθύνη χάους της έχει ΝΔ. Μας τιμά ότι μετείχαν μέλη της Χρυσής Αυγής. Οι εικόνες είναι θλιβερές, την ευθύνη την έχει ηγεσία της αστυνομίας που βάζει νεαρούς αστυνομικούς να προστατεύουν εγκληματίες αστυνομικούς. Μέσα στο παράνομο καταυλισμό ζούσαν οι τρεις δολοφόνοι του συμπατριώτη μας. Όταν δεν υπάρχει κράτος να τους προστατεύσει είναι λογικό να έχουμε τέτοιες εικόνες».\nΗ συζήτηση στον ΣΚΑΪ (klik video) συνεχίστηκε σε υψηλούς τόνους με τον κ. Νικολόπουλο να κάνει λόγο για «εισαγωγή παρακρατικών στοιχείων» και τον κ. Κασιδιάρη να απαντάει: «Παρακρατική οργάνωση είναι το κόμμα σας κύριε».


Πρώτες βοήθειες<?xml:namespace prefix = o ns = "urn:schemas-microsoft-com:office:office" />\nτου Γεωργίου Λουκά\nΨυχίατρου και Ομοιοπαθητικού\nΗ ομοιοπαθητική είναι πολύ χρήσιμη σε μικρά ατυχήματα που χρειάζονται πρώτες βοήθειες. Έτσι, στο άρθρο αυτό θα δοθούν πληροφορίες για την αντιμετώπιση καταστάσεων όπως δαγκώματα και τσιμπήματα, μωλωπισμοί, εγκαύματα, κοψίματα και εκδορές, διαστρέμματα, θλάσεις και εξαρθρώσεις, κατάγματα, τραυματισμοί κεφαλής και ματιών, ηλίαση και θερμοπληξία.\nΒεβαίως, η παρουσίαση αυτού του άρθρου δεν απαλλάσσει από την ανάγκη εξέτασης από γιατρό. Δίνει όμως τη δυνατότητα ταχείας έναρξης της θεραπείας. Η ομοιοπαθητική θεραπεία μπορεί να εφαρμοστεί παράλληλα με οποιαδήποτε άλλη θεραπεία προτείνει ο γιατρός που θα επισκεφθείτε.\nΜια άλλη επιλογή είναι το Apis. Υπάρχει έντονο κοκκίνισμα, πρήξιμο, κάψιμο και πόνος. Οι πόνοι χειροτερεύουν με τη ζέστη.\nΓια δάγκωμα φιδιού χορηγείται το Vipera, για δάγκωμα σκορπιού το Scorpio.\nΓια μωλωπισμούς γύρω από το μάτι το Ledum έχει είναι περισσότερο αποτελεσματικό. Μώλωπες με αίσθημα κρύου και μούδιασμα. Αίσθηση κρύου. Καλυτέρευση με κρύα επιθέματα.\nΓια εγκαύματα πρώτου βαθμού (κοκκίνισμα χωρίς φουσκάλες) χρησιμοποιείται το φάρμακο Calendula.\nΓια εγκαύματα δεύτερου βαθμού (με φουσκάλες) χρησιμοποιείται το φάρμακο Cantharis.\nια εγκαύματα τρίτου βαθμού, όπου έχει καταστραφεί το δέρμα χρησιμοποιείται το Causticum. Για την αντιμετώπιση βέβαια τέτοιου εγκαύματος απαιτούνται οι γνώσεις του ομοιοπαθητικού σας μετά από λήψη του ιστορικού.\nLedum: Τρυπήματα στα οποία υπάρχει κοκκίνισμα, πρήξιμο και πόνοι που χτυπούν. Ο ασθενής νοιώθει το τραύμα κρύο, αλλά είναι καλύτερα μετά από κρύα επιθέματα.\nΔιαστρέμματα, θλάσεις και εξαρθρώσεις\nRhus toxicodendron: Όταν ενδείκνυται, υπάρχει το χαρακτηριστικό σύμπτωμα ο ασθενής να νοιώθει χειρότερα στην έναρξη της κίνησης και να νοιώθει καλύτερα με την συνέχισή της. Ο ασθενής νοιώθει καλύτερα με τη ζέστη και είναι ευαίσθητος στα ρεύματα και στις αλλαγές καιρού.\nΠαρακάτω παρουσιάζουμε ενδεικτικά μια λίστα ομοιοπαθητικών φαρμάκων που πρέπει να ανευρίσκονται στο ομοιοπαθητικό μας φαρμακείο. Προμηθευτείτε τα φάρμακα αυτά στη 200η δυναμοποίηση. Στις οξείες καταστάσεις χορηγείτε το φάρμακο τρεις φορές την ημέρα αν δεν υπάρχει άλλη οδηγία από το γιατρό σας. Σε πολύ επείγουσες καταστάσεις μπορείτε να το δίνετε και πολύ συχνότερα.\n· NATRUM SULFURICUM\n· VIPERA - SCORPIO (ΕΦΟΣΟΝ ΥΠΑΡΧΕΙ ΚΙΝΔΥΝΟΣ ΤΣΙΜΠΗΜΑΤΟΣ ΑΠΟ ΦΙΔΙ Η ΣΚΟΡΠΙΟ).


ΑΠΟΚΑΛΥΨΗ-Ο Φράγκος στέλνει τον Σημίτη στο εδώλιο για τις μίζες! “Γνώριζε, έχω και αποδείξεις”!(ΒΙΝΤΕΟ) - OlaDeka\nΑρχική » Διάφορα » ΑΠΟΚΑΛΥΨΗ-Ο Φράγκος στέλνει τον Σημίτη στο εδώλιο για τις μίζες! “Γνώριζε, έχω και αποδείξεις”!(ΒΙΝΤΕΟ)\nΑίσθηση προκάλεσε η τοποθέτηση του υποστράτηγου εν αποστρατεία Κωνσταντίνου Φράγκου στην εκπομπή “στον ενικό” για το σκάνδαλο των εξοπλισμών. “Η εποχή Καραμανλή στην κυβέρνηση σήμαινε ταφή όλων των ανομημάτων της οκταετίας του ΠΑΣΟΚ”, δήλωσε ο κ. Φράγκος και πρόσθεσε:\n“Κατά τη διάρκεια της οκταετίας του ΠΑΣΟΚ στα οπλικά συστήματα γίνανε πολύ αμαρτίες τις οποίες είμαι 100% βέβαιος ότι γνώριζε ο κ. Σημίτης. Πιστεύω ότι οι πρωθυπουργοί γνώριζαν τα πάντα. Όσον αφορά στον κ. Σημίτης είμαι βέβαιος γιατί έχω ένα γεγονός να αναφέρω”.\nΠου τα “χάλασαν” Βύρων Πολύδωρας και Φράγκος και ποιες οι προοπτικές του πρώην Α/ΓΕΣ\nMega τορπίλη στην Παναρίτη -ΑΡΧΙΣΕ ΝΑ ΦΩΝΑΖΕΙ (VIDEO)>ΣΒΗΣΤΕ ΤΑ ΟΛΑ, ΤΑ ΔΙΑΨΕΥΔΩ, ΔΕΝ ΤΟ ΗΞΕΡΑ!!!\nΑΠΟΚΑΛΥΨΗ ΜΙΖΑ ΣΗΜΙΤΗΣ ΦΡΑΓΚΟΣ ΧΑΤΖΗΝΙΚΟΛΑΟΥ


Φολέγανδρος: Συνελήφθη ο φίλος της 26χρονης που εντοπίστηκε νεκρή\n18-07-2021 - 0:53πμ\nΕΛΛΑΔΑazalokosta - 2 ημέρες πριν\nΦολέγανδρος: Ο δράστης σχεδίασε με ηρεμία το έγκλημα δηλώνει ο συνήγορος του θύματος\nΠροκαλεί και εξοργίζει η απολογία του 30χρονου :«Η Γαρυφαλλιά με ενέπαιζε..»\nΚΟΣΜΟΣgpleios - 2 ημέρες πριν\nΔολοφονία δημοσιογράφου στο Μεξικό\nΚΟΣΜΟΣxkalountzoglou - 3 ημέρες πριν\nΙταλία: Στέλεχος της Λέγκας δολοφόνησε μετανάστη\nΦολέγανδρος: Προθεσμία για την Πέμπτη έλαβε ο 30χρονος δολοφόνος της Γαρυφαλλιάς\nΣύμφωνα με το ρεπορτάζ, μονολογούσε «η κακιά στιγμή, η κακιά στιγμή»\nΣυνελήφθη ο φίλος της άτυχης κοπέλας, που βρέθηκε νεκρή χθες σε παραθαλάσσια περιοχή στη Φολέγανδρο. Οι αρχές τον εντόπισαν σε μιά βραχώδη περιοχή κοντά στο σημείο που βρέθηκε και το άψυχο σώμα της.\nΟ 30χρονος άνδρας αγνοούνταν από χθες. Όταν προσπάθησαν να τον προσεγγίσουν απείλησε ότι θα αυτοκτονήσει. Σύμφωνα με το ρεπορτάζ,ήταν σε κακή κατάσταση και μονολογούσε «η κακιά στιγμή, η κακιά στιγμή».\nΤα στοιχεία που έχουν συγκεντρώσει οι αρχές δείχνουν ότι πρόκειται για έγκλημα. Υπενθυμίζουμε ότι στην περιοχή βρέθηκαν αίμα της 26χρονη, ένα σκουλαρίκι και ένα κολιέ σπασμένο από βίαιο τράβηγμα.\nΤο ζευγάρι είχε επισκεφτεί το νησί για διακοπές και έκαναν ελεύθερο κάμπινγκ. Το πτώμα της κοπέλας βρέθηκε χθες στην παραλία Λυγαριά και ανασύρθηκε από το λιμενικό. Κοντά της βρέθηκε ένα τσαντάκι, που είχε μέσα την ταυτότητα του 30χρονου, ενώ η ίδια ήταν ντυμένη.\nΝωρίτερα κάτοικοι της περιοχής είχαν δει τη νεαρή να οδηγεί Ι.Χ. με ελληνικές πινακίδες, όχι ενοικιαζόμενο, σε έναν πολύ ανηφορικό δρόμο.Το αυτοκίνητο, παρέκκλινε από την πορεία του και σταμάτησε εκτός του δρόμου. Έπειτα η νεαρή βγήκε από το αμάξι και κατευθύνθηκε προς τη βραχώδη περιοχή.\nΤο πτώμα της κοπέλας έχει μεταφερθεί στην Αθήνα για νεκροτομή, η οποία θα δώσει οριστικές απαντήσεις για τα αίτια του θανάτου της.\nΕκκένωση χωριού στην Αργολίδα\nΑλεξάνδρα Λαοπόδη - 25-07-2021 - 18:43μμ\n25 προσαγωγές και 4 συλλήψεις στη χθεσινή συγκέντρωση των αντιεμβολιαστών\nΑλεξάνδρα Λαοπόδη - 25-07-2021 - 17:37μμ\nΠυρκαγιά ξέσπασε στην Αργολίδα\nΑλεξάνδρα Λαοπόδη - 25-07-2021 - 13:40μμ\nΑλεξάνδρα Λαοπόδη - 25-07-2021 - 12:10μμ\nΕκδηλώσεις για την οικολογική και περιβαλλοντική αξία των υγροτόπων στην Δυτική Λέσβο\ngpleios - 25-07-2021 - 12:00μμ\nΙδιώνυμο 1929: Το «ακραίο Κέντρο» του Ελευθέριου Βενιζέλου\nΖωή Χαλιδιά - 25-07-2021 - 8:00πμ\nΑπαντήσεις από την διοίκηση της ΕΡΤ για το φιάσκο της μη μετάδοσης της προσπάθειας του Λευτέρη Πετρούνια ζητά ο ΣΥΡΙΖΑ.\nΑλεξάνδρα Λαοπόδη - 24-07-2021 - 20:44μμ\nΛευτέρης Πετρούνιας : «Τεράστιο το ατόπημα της ΕΡΤ»\nΑλεξάνδρα Λαοπόδη - 24-07-2021 - 20:27μμ\n“Μπόλικη πέτρα… Μπόλικη καρδιά…”\ngpleios - 24-07-2021 - 19:00μμ\nΥπό έλεγχο οι δύο φωτιές στην Έυβοια\nΑλεξάνδρα Λαοπόδη - 24-07-2021 - 18:42μμ\nazalokosta - 23-07-2021 - 21:12μμ\nΗ ΟΛΜΕ αποδομεί πλήρως το κυβερνητικό αφήγημα για την ελάχιστη βάση εισαγωγής\nazalokosta - 23-07-2021 - 20:46μμ


Ζάντες: Άνεση ή Εμφάνιση - Page 3 - BMWForum.gr\n22-06-11, 15:12 #21\nΦοβάμαι ότι αλλάζοντας τα ranflat θα μπλέξω με νευρικά τιμόνια κτλ.Ήδη το τιμόνι είναι στην κόψη του ξυραφιού.Στο προηγούμενο μοντέλο υπάρχουν πολλές αναφορές για επανατοποθέτηση των ranflat μετά από ατυχείς αλλαγές.Δεν αρκεί μόνον η αλλαγή των ελαστικών.Μετά,έχω και το κεφάλι μου ήσυχο με τα ranflat,διότι η Ζέτα οδηγειται και από τις γυναίκες της ζωής μου.\n23-06-11, 00:02 #22\n''Μαμά'' και πάλι ''μαμά'' .....σε σχεδόν τριτοκοσμικό οδικό δίκτυο νομίζω η μόνη επιλογή\n23-06-11, 03:01 #23\nOK, έρχεται τεντονόπανο του κερατά.\nΚάποιος mod να το βάλει σε δικό του θέμα\nΜε ένα σχηματάκι θα το καταλάβετε αμέσως και θα ξεφύγετε από έναν ακόμα αυτοκινητιστικό μύθο των μηχανικών της καφετέριας.\n(χάριν απλοποίησης θεωρούμε ότι οι δυνάμεις συγκεντρώνονται σε ένα σημείο, γιατί το τελευταίο πράγμα που σας χρειάζεται 2.30 το πρωί καλοκαιριάτικα είναι απειροστός ολοκληρωτικός λογισμός, μη γραμμικές ελαστικές παραμορφώσεις και κατανομές τάσεων. Επίσης δεν θα πούμε πως δουλεύει η τριβή, αλλά θα δεχτούμε την λυκειακή παραδοχή που λέει όσο το πατάς τόσο κολλάει\nΕπίσης τα νούμερα αν και κοντινά είναι τελείως σχηματικά.\nTo illustrate a point που λέμε και στα ελληνικά. Οι σχέσεις όταν έχουμε λάστιχα κι άερα δεν είναι ποτέ γραμμικές ή τετραγωνικές ή κάτι τέτοιο εύκολο. Είναι ξεκ0λι@ρικες εκθετικές με 74 εκατομμύρια ημιεμπειρικούς συντελεστές και γύρω απ' αυτές υπάρχει, τρέχει και στηρίζεται το 80% της βιομηχανίας των ελαστικών)\nΤο λάστιχο όταν είναι αφόρτιστο είναι και απαραμόρφωτο. Φανταστείτε το ξαπλωμένο στο πάτωμα. Απόλυτα στρογγυλό όπως οι διακεκομμένες στο σχήμα και το κέντρο του είναι το Ο.\nΌταν όμως το λάστιχο είναι όρθιο, ακόμα κι όταν δεν έχει αυτοκίνητο στην πλάτη του, στηρίζει το βάρος του και προφανώς παραμορφώνεται. Πολύ περισσότερο μάλλον όταν έχει και ζάντα και φρένα και πλήμνη και μουαγιέ και ημιαξόνια και το 1/4 του αυτοκινήτου (περίπου, μην κολλάμε στα νούμερα τώρα, να το καταλάβουμε πρέπει τώρα). Δηλαδή από 250 έως και πάνω από μισό τόνο.\nΤότε το λάστιχο γίνεται όπως βλέπεται παραπάνω και προφανώς το κέντρο του κατεβαίνει κατά y στο Ο'.\nΑς πούμε τώρα ότι το αυτοκίνητο κινείται προς τα εμπρός (εμπρός φαίνεται από το βέλος στον δρόμο).\nΤότε η παραμόρφωση μετατοπίζεται προς τα εμπρός και το κέντρο εφαρμογής των δυνάμεων δεν είναι στον κατακόρυφο άξονα που περνάει από το κέντρο, αλλά λίγο πιο μπροστα κατά χ.\nΟι δυνάμεις είναι οι εξής:\nΗ τριβή έρχεται ως αποτέλεσμα της κάθετης δύναμης Ν (βλ παρακάτω) σε συνδυασμό με το συντελεστή τριβής του ελαστικού που στα συμβατικά ελαστικά δρόμου είναι γύρω στο 1 και εξαρτάται από το φορτίο του ελαστικού (όσο περισσότερο φορτίζεται τόσο περισσότερο πέφτει ο συντελεστής).\nΗ τριβή στο ελαστικό δουλεύει ΠΑΝΤΑ υπέρ μας δουλεύοντας πάντα εναντίον των αλλαγών.\nΌταν πατάμε γκάζι ο κινητήρας επταχύνει το ελαστικό όπως φαίνεται στο βελάκι. Αλλά η τριβή "θέλει" να μην υπάρχει σχετική κίνηση μεταξύ των δύο επιφανειών στο σημείου στο οποίο εμφανίζεται. Όταν λοιπόν το σημείο επαφής θέλει να πάει πίσω λόγω της ροπής που του ασκεί ο κινητήρας (το housing του μπιλιοφόρου για την ακρίβεια αλλά τέσπα), η τριβή το στέλνει προς τα μπρος. Και οι 2 δυνάμεις, εφόσον δεν έχουμε γλίστρημα είναι ακριβώς ίσες και το σημείο δεν πάει πουθενά. ΜΕΝΕΙ ΑΚΙΝΗΤΟ και όλος ο τροχός περιστρέφεται γύρω απ' αυτό στιγμιαία. Και μετά από λίγο από το επόμενο κοκ.\nΜην μπλέκεστε όμως, απλά βλέπετε πάνω τις δυνάμεις που ασκούνται στο λάστιχο (χωρίς το βάρος που κουβαλάει το οποίο είναι ακριβώς ίσο με την Ν).\nΤο λάστιχο δέχεται προς τα μπροστά μία δύναμη Τ, και επιταχύνεται προς τα εμπρός. Επιταχύνεται το λάστιχο συνολικά προς τα εμπρός, άρα και το αυτοκίνητο.\nΗ τριβή δηλαδή μας πάει μπροστά, δεν μας καθυστερεί και δεν μας κλέβει ΤΙΠΟΤΑ ΑΠΟΛΥΤΩΣ.\nΗ τριβή στο ελαστικό, όταν δεν έχουμε γλίστρημα δεν είναι ποτέ μα ποτέ μα ποτέ του κερατά λέμε απώλειες. ΠΟΤΕ\nΝ: κάθετη αντίδραση\nΗ κάθετη αντίδραση τώρα είναι η ρουφιάνα της υπόθεσης. Είναι ίση με το βάρος που δέχεται κάθε στιγμή το λάστιχο (και το οποίο παραλήθφηκε στο σχήμα γιατί το ξέχασα :P)\nΠέρα από το να δημιουργεί την τριβή μας προκαλεί κι ένα τόσο δα μικρό προβληματάκι.\nΕπειδή δεν ασκείται ακριβώς στο κέντρο, αλλά κατά χ μπροστά του, δημιουργεί μία ροπή περί του Ο' (που είναι το κέντρο μας) αντίθετη με αυτήν που προσπαθεί να μας επιταχύνει.\nΔηλαδή έχουμε το μοτέρ να γκαζώνει και το ίδιο το λάστιχο να μας κόβει απλά και μόνο γιατί έχει παραμορφωθεί.\nΌσο πιο μαλακό είναι το λάστιχο τόσο περισσότερο παραμορφώνεται, τόσο πιο μπροστά πάει το χ. Άρα μεγαλώνει ο βραχίονας, άρα μεγαλώνει η ροπή. Άρα το μαλακό λάστιχο έχει μεγαλύτερες αντιστάσεις κυλίσεως.\nΑντίθετα το σκληρό (ή παραφουσκωμένο) λάστιχο αντιστέκεται περισσότερο στην παραμόρφωση, και το χ μικραίνει. Άρα μικραίνει η ροπή, άρα μικραίνει η αντίσταση.\nΟ λόγος δηλαδή που τα παραφουσκωμένα λάστιχα βελτιώνουν κατανάλωση δεν είναι γιατί πατάει λιγότερο πέλμα στον δρόμο. Είπαμε η τριβή δεν παίζει κανέναν ρόλο απολύτως στις απώλειες. Τα φουσκωμένα λάστιχα μαγουλιάζουν λιγότερο μπροστά και ως εκ τούτου μικραίνει το χ, άρα και η αντίσταση.\nΕπίσης αν δεχτούμε ότι η παραμόρφωση είναι συνάρτηση της διαμέτρου του τροχού (γεωμετρικά στέκει όσο μεγαλώνει η ακτίνα να μεγαλώνει και το πλακούτσωμα μπροστά), τότε και το χ θα μεγαλώνει αν μεγαλώσουμε την ακτίνα.\nΆρα το μεγάλύτερης διαμέτρου λάστιχο στο ίδιο αυτοκίνητο, όχι μόνο θα μακρύνει το βήμα (άρα θα φανεί πιο αδύναμο στις επιταχύνσεις το αυτοκίνητο), αλλά θα κλέβει κι επί της ουσίας μέσω αυξημένων αντιστάσεων κυλίσεως.\nΗ τριβή είναι καλό πράγμα. Αλλιώς γιατί όλος ο κόσμος θέλει λάστιχα που να κολλάνε? Το πρόβλημα είναι απλά ότι θέλουμε και μεγάλη παραμόρφωση του ελαστικού για να μεγιστοποιείται το πέλμα και άρα η πρόσφυση. Ευτυχώς το πέλμα αυξάνεται περίπου τετραγωνικά ενώ οι απώλειες γραμμικά. Οπότε ένα καλό μαλακό λάστιχο που κολλάει στον δρόμο αλλά έχει περισσότερες απώλειες μπορεί να έχει 2πλάσιες απώλειες από ένα άλλο πιο οικονομικό αλλά μπορεί να έχει 4 φορές λιγότερο πρόσφυση.\nΤα φουσκωμένα λάστιχα παραμορφώνονται λιγότερο μπροστά και γι' αυτό είναι πιο οικονομικά από τα ξεφούσκωτα. Απλά τυχαίνει να πιάνουνε και λιγότερο γιατί έχουμε μικρότερο πέλμα.\nΔηλαδή υπάρχει ένας άτυπος κανόνας που λέει ότι το λάστιχο με καλύτερη πρόσφυση έχει περισσότερες αντιστάσεις κυλίσεως, αλλά δεν τις έχει λόγω της πρόσφυσης.\nΑπλά αυτό που δημιουργεί πρόσφυση είναι αυτό που προκαλεί κι απώλειες.\nΕυτυχώς για μας ο μηχανισμός αυτός γεννά πρόσφυση πολύ πιο γρήγορα απ' ότι φέρνει απώλειες\nΑυτά τα πολλά και τα κουραστικά.\nΕλεύθεροι για διάλειμμα\n23-06-11, 10:32 #24\nΕξαιρετικά ενημερωτικό ποστ Don...ευχαριστούμε!!!\n23-06-11, 15:22 #25\n23-06-11, 17:44 #26\nΜπράβο φίλε μου πολύ καλό και ενημερωτικό ποστ.\n24-06-11, 19:49 #27\nΩραiος Don!!! Βουρ για 20αρες ζάντες και 295αρι λάστιχο!!\n25-06-11, 12:41 #28\nη αιθηση που μου δινουν τα rtf με τις 16αρες μαμα ζαντες ειναι σαν να φοραω 18-19 με χαμηλό προφίλ. η απόκρηση του τιμονιου με rtf ειναι πολυ ποιο αμεση απο τα κοινα ελαστικα. το ολο συνολο με ικανοποιει οποτε ψηφιζω "μαμα"\n25-06-11, 15:41 #29\nΑρχικό μήνυμα απο tommy316ci\nTι εργοστασιακη διασταση ελαστικων φοραει το οχημα σου?\n25-06-11, 16:55 #30


Χαλέπι: Μάθημα Ανατολής - Ταξιδεύοντας στο εξωτερικό - Τέρψη & Ζωή\nΧαλέπι: Μάθημα Ανατολής\nΟλοζώντανη και γοητευτική, παραδοσιακή και μοντέρνα ταυτόχρονα, βαθιά μουσουλμανική αλλά γεμάτη εκκλησίες, η δεύτερη μεγαλύτερη πόλη της Συρίας είναι η πιο συντηρητική, και αυτή με την εντονότερη νυχτερινή ζωή. Οξύμωρο; Όσο ολόκληρη η Μέση Ανατολή, που αποτυπώνεται σε κάθε γωνιά της.\nΔημοσίευση: 28 Σεπτεμβρίου 2009\nΤο ταξί φρενάρει απότομα, αποφεύγοντας για έβδομη συνεχή φορά στο χιλιοστό τον προφυλακτήρα ενός άλλου, προπορευόμενου ταξί, που κορνάρει στο μπροστινό του, που αν υπήρχε διαγράμμιση στην άσφαλτο θα έλεγε κανείς ότι άλλαξε λωρίδα.\nΑπότομα. Κολλάω στο μπροστινό κάθισμα. Για έβδομη φορά. Η προσπάθεια να τραβήξω τη βαλίτσα πίσω στο κάθισμα μαζί μου διακόπτεται, από κάτι που γυαλίζει στην παρακείμενη βιτρίνα. Ένα φόρεμα. Κίτρινο, στενό, κοντό, πολύ κοντό, και με αβυσσαλέο ντεκολτέ.\n'Εχμ…'. Να ρωτήσω, να μη ρωτήσω… Θα ρωτήσω. 'Εχμ, τα φοράει κανείς' –εννοώντας 'καμία' – 'αυτά;'. Διστακτικά. Τα κοιτάζουν, σίγουρα. Δύο γυναίκες που φορούν την abeyya, τον μαύρο μανδύα που καλύπτει τα πάντα, από την κορυφή μέχρι τα νύχια, αφήνοντας μόνο τα μάτια τους σε κοινή θέα.\n'Τα φορούν. Στο σπίτι. Για τους άντρες τους'. Σωστά.\nΜισή ώρα στο ταξί στους δρόμους της δεύτερης μεγαλύτερης πόλης της Συρίας, έχω μάθει ότι η κίνηση είναι χαοτική, τα ταξί περισσότερα απ’ οπουδήποτε αλλού στον κόσμο, η διαγράμμιση των δρόμων περιττή, ο προσανατολισμός αδύνατος και η ευρωπαϊκή μόδα εκτιμητέα –απλά όχι όταν είναι να βγεις από το σπίτι.\nΠώς τα φανταζόσουν; Καμία σχέση. Έτσι όπως είναι ολόκληρη η Μέση Ανατολή. Κι ακόμα περισσότερο.\nΓιατί το Χαλέπι, που συναγωνίζεται τη Δαμασκό για τον τίτλο της παλαιότερης συνεχόμενα κατοικημένης πόλης στον κόσμο, είναι στιγματισμένο από τη φήμη της συντηρητικότερης πόλης της Συρίας. Και όχι άδικα. Απ’ όλες τις πόλεις του αραβικού κόσμου στις οποίες η abeyya δεν είναι υποχρεωτική, εδώ είναι που θα δεις τις περισσότερες γυναίκες να τη φοράνε.\nΛίγα τετράγωνα παραπέρα, όμως, στην ultra chic χριστιανική συνοικία, θα δεις και κοπέλες με στενά τζην και πολύχρωμα μπλουζάκια να πίνουν μοχίτο με τους φίλους τους σε μπαρ που παίζουν δυνατά ευρωπαϊκή μουσική και μένουν ανοιχτά μέχρι τις πρώτες πρωινές ώρες.\nΗ πλέον συντηρητική πόλη της Συρίας είναι αυτή που έχει και την εντονότερη νυχτερινή ζωή, και τους περισσότερους χριστιανούς. Οξύμωρο; Όσο κι η υπόλοιπη Μέση Ανατολή.\nΑυθεντική Μέση Ανατολή είναι το Χαλέπι. Το καταλαβαίνεις στα σουκ του, που αποπνέουν ένα δικό τους folklore, πολύ διαφορετικό από εκείνα της Αιγύπτου ή του Μαρόκο, ακριβώς επειδή είναι φτιαγμένα να λειτουργούν για τους κατοίκους του.\nΑπό την εποχή που η πόλη αποτελούσε έναν εκ των σημαντικότερων σταθμών των καραβανιών που έπαιρναν το Δρόμο του Μεταξιού μέχρι σήμερα, τα σουκ της παραμένουν το εμπορικό, οικονομικό και κοινωνικό κέντρο της. Δεν είναι αξιοθέατο, δεν είναι μνημείο πολιτιστικής κληρονομιάς, δεν είναι μια ανατολίτικη Disneyland.\nΕίναι η αγορά.\nΤο ότι έτυχε να βρεθείς κι εσύ ο τουρίστας εδώ μάλλον έκπληξη προκαλεί, παρά αλλαγή στο status quo τους. Σίγουρα, θα αποπειραθούν να σου πουλήσουν σαπούνια, υφαντά και κιλίμια –και τα πρώτα θα τα αγοράσεις, γιατί το Χαλέπι φημίζεται για την παραγωγή τους.\nΘα το κάνουν όμως ακριβώς όπως θα το έκαναν και στην κυρία με την abeyya που περνά δίπλα σου. Και θα περιμένουν από εσένα να παζαρέψεις, να ξαναπαζαρέψεις, και να καθίσεις για τσάι πριν φύγεις, όπως θα έκανε εκείνη.\nΕίναι ένας μαγικός κόσμος τα σουκ του Χαλεπιού. Λαβυρινθώδη, σκοτεινά, χαμηλοτάβανα, με τη μυρωδιά των μπαχαριών να ανακατεύεται με εκείνη από το σαπούνι τριαντάφυλλο και γιασεμί (είπαμε ότι δεν πρέπει να φύγετε πριν αγοράσετε σαπούνια;) και να γεμίζει την ατμόσφαιρα.\nΜπαίνεις και χάνεσαι, σχεδόν εύχεσαι να μη φτάσεις σε καμία έξοδο καθώς τα διασχίζεις. Στο ενδιάμεσο, δοκιμάζεις παραδοσιακές λιχουδιές, σγουάρμα και γιαούρτι με μπαχαρικά, τσάι κι άλλο τσάι. Κι έχεις ήδη απορρίψει δυο – τρεις προσκλήσεις να μπεις σε ένα ακόμη μαγαζί για ένα ακόμη τσάι.\nΑν τελικά οι ευχές σου δεν πιάσουν και βρεις, μετά από μερικές ώρες, τη σωστή έξοδο, θα αντικρίσεις λουσμένο από τις ακτίνες του ήλιου σε όλη του τη μεγαλειότητα το Φρούριο του Χαλεπιού. Ίσως το δημοφιλέστερο αξιοθέατο της πόλης, το επιβλητικό φρούριο όπως το βλέπουμε σήμερα χρονολογείται από τον 12ο αιώνα, οπότε και χρησιμοποιούταν σαν βάση των στρατιωτικών επιχειρήσεων των Αράβων την εποχή των Σταυροφοριών.\nΣτην ίδια θέση, ένα πρώιμο οχυρό υπήρχε από την εποχή των Σελευκιδών (364 – 333 π.Χ.).\nΔιασχίζοντας τη γέφυρα πάνω από τη βάθους 20 μέτρων τάφρο, μπαίνεις στο φρούριο από την κεντρική πύλη, στην οποία θα σταθείς λίγη ώρα παραπάνω, για να θαυμάσεις τις σκαλιστές επιγραφές και τους δράκους που τη φυλάνε. Στο εσωτερικό, ξεχωρίζουν τα ερείπια του παλατιού των Ayyubid, του 13ου αιώνα, οι ξύλινες πόρτες με τα σκαλιστά λιοντάρια που θεωρείτο ότι κρατούσαν μακριά το κακό, ένα πρόσφατα ανακαινισμένο χαμάμ της εποχής των Μαμελούκων, η αίθουσα του θρόνου, με την εκπληκτική χαρακτική στο ξύλινο ταβάνι, το μικρό τζαμί και το café με την εκπληκτική, πανοραμική θέα στην παλιά πόλη – μνημείο Πολιτιστικής Κληρονομιάς της UNESCO, που εκτείνεται ακριβώς απέναντι από το φρούριο.\nΣτα λιθόκτιστα δρομάκια της θα περιπλανηθείτε φεύγοντας από εδώ, θαυμάζοντας τα πέτρινα κτίρια, τις σκαλιστές επιγραφές και τη χαρακτηριστική διακόσμηση σε πόρτες και παράθυρα, σταματώντας συνεχώς για να φωτογραφίσετε άλλη μία γοητευτική γωνιά, να επισκεφθείτε άλλο ένα αξιοθέατο.\nΚι εκεί, καθώς περιπλανιέστε, θα αντικρίσετε το Μεγάλο Τζαμί, ή Umayyad Τζαμί, το μόλις 10 χρόνια νεότερο από το ομώνυμο, διάσημο αδερφάκι του στη Δαμασκό.\nΚτισμένο αρχικά το 715 μ.Χ., έχει καταστραφεί και ξανακτιστεί στην ίδια θέση αμέτρητες φορές, με τον ιλιγγιώδους ύψους 45 μέτρων κεντρικό μιναρέ του να επιβιώνει ως εκ θαύματος από το 1090 μέχρι σήμερα, έχοντας πάρει μόνο μια ελαφριά κλίση από ένα σεισμό.\nΑπό τα λίγα τζαμιά του αραβικού κόσμου που δέχονται επισκέπτες, το Umayyad Τζαμί, γνωστό και ως Al-Jamaa Zacharia, από τον Προφήτη Ζαχαρία, το κρανίο του οποίου φυλάσσεται εδώ, αξίζει οπωσδήποτε μια επίσκεψη, για να θαυμάσετε τη μοναδική αρχιτεκτονική και την περίτεχνη διακόσμηση του.\nΣημειώστε πως οι γυναίκες πρέπει να νοικιάσουν και να φορέσουν μιαν abeyya για να τους επιτραπεί η είσοδος.\nΑν η παλιά πόλη γεμίσει τη μνήμη της φωτογραφικής σας μηχανής και το μυαλό σας με εικόνες, θα χρειαστεί να κάνετε ένα διάλειμμα και να αδειάσετε τουλάχιστον το ένα από τα δύο πριν πάρετε το δρόμο προς τη χριστιανική συνοικία, Al-Jdeida, την οποία οι περισσότεροι επισκέπτες της πόλης πρωτοβλέπουν λουσμένη στο νυχτερινό της φωτισμό, καθότι εδώ συγκεντρώνεται το μεγαλύτερο μέρος της νυχτερινής ζωής του Χαλεπιού.\nΔυνατή μουσική, ακριβά εστιατόρια, μοντέρνα café bar που θα μπορούσαν εύκολα να βρίσκονται σε κάποιο σταυροδρόμι της Ευρώπης, ακριβώς όπως και οι θαμώνες τους, χαρακτηρίζουν τη γειτονιά. Δεν είναι, όμως, μόνο αυτά.\nΦαρδιοί δρόμοι, μοντέρνα αρχιτεκτονική με κάποια παραδοσιακά στοιχεία, λαμπερές βιτρίνες, και εκκλησίες εκεί όπου θα περιμένατε να συναντήσετε τζαμιά δίνουν την εντύπωση ότι η Al-Jdeida είναι μια άλλη πόλη μέσα στην πόλη.\nΌσο για αξιοθέατα; Το μαντέψατε: πέντε διαφορετικές εκκλησίες, εκ των οποίων μία ελληνορθόδοξη του 19ου αιώνα, μία ορθόδοξη συριακή κτισμένη το 1625 και ένας αρμενικός καθεδρικός του 17ου αιώνα.\nΜη θεωρήσετε το sightseeing σας ολοκληρωμένο αν δεν επισκεφθείτε τα τρία μουσεία της πόλης, Εθνικό, Λαϊκής Παράδοσης και Shibani. Ειδικά το τελευταίο, ουσιαστικά μια μόνιμη έκθεση με θέμα την αναστήλωση της Παλιάς Πόλης του Χαλεπιού, που στεγάζεται στην ομώνυμη Σχολή του 16ου αιώνα, η οποία αξίζει ούτως ή άλλως μια επίσκεψη για την εκπληκτική αρχιτεκτονική της και την εξίσου εκπληκτική θέα της πόλης από την ταράτσα.\nΚαι φυσικά, κανένας επισκέπτης μεσανατολικής πόλης που σέβεται τον εαυτό του δε θα έφευγε πριν επισκεφθεί τουλάχιστον μία φορά ένα χαμάμ –ειδικά αν η πόλη αυτή ήταν το Χαλέπι, με τα ξακουστά σε όλη τη χώρα χαμάμ του. Προσέξτε μόνο το γεγονός ότι ισχύουν άλλες μέρες επίσκεψης για τις γυναίκες και άλλες για τους άνδρες, και κανονίστε αναλόγως.\nΓύρω και πέρα από το ιστορικό κέντρο απλώνεται η νέα πόλη. Χαώδης, άναρχα δομημένη, γεμάτη ζωή και κίνηση κάθε ώρα της μέρας και της νύχτας, με φαρδιές λεωφόρους, μοντέρνα καταστήματα και ανθρώπους που θα σου μιλήσουν σε άπταιστη… νοηματική και σπασμένα αγγλικά στην πρώτη ευκαιρία.\nΓεμάτη κίτρινα ταξί που θα επιμένουν να φρενάρουν αποφεύγοντας τον προφυλακτήρα του προπορευόμενου στο χιλιοστό, λαμπερές βιτρίνες με την τελευταία… ευφάνταστη μετάφραση της ευρωπαϊκής μόδας 'για το σπίτι', και μπαμπάδες που θα περιμένουν στην αυλή τις κόρες τους με το που θα πέσει ο ήλιος.\nΜια πόλη μινιατούρα ολόκληρης της Μέσης Ανατολής. Που ποτέ δε θα την καταλάβεις, αλλά πάντα θα σε γοητεύει.\nΑπευθείας από Αθήνα, με πτήση της Syrian Air. Υπολογίστε περί τα 300 ευρώ μετ’ επιστροφής και φόρων. Εναλλακτικά, με Turkish Airlines μέσω Κωνσταντινούπολης (από 400 ευρώ μετ’ επιστροφής και φόρων).\nΣημειώστε ότι για να επισκεφθείτε τη Συρία χρειάζεστε βίζα, για την απόκτηση της οποίας ισχύει η προϋπόθεση να μην έχετε επισκεφθεί το Ισραήλ –ή τουλάχιστον να μην έχετε τη σχετική σφραγίδα στο διαβατήριό σας.\nΑν και, όπως θα καταλάβατε, δεν πρόκειται για πόλη ιδιαίτερα προσανατολισμένη στον τουρισμό, το Χαλέπι προσφέρει αρκετές επιλογές διαμονής. Ιδιαίτερα τα τελευταία χρόνια, boutique hotels έχουν αρχίσει να ξεφυτρώνουν στην παλιά πόλη και την Al-Jdeida, ανεβάζοντας τις μετοχές της ξενοδοχειακής σκηνής της πόλης στο διεθνές χρηματιστήριο.\nΔύο από τις καλύτερες επιλογές είναι τα Beit Wakil στην Al-Jdeida που στεγάζεται σε ένα πλήρως ανακαινισμένο κτίριο του 18ου αιώνα και αποπνέει ατμόσφαιρα… χίλιες και μία νύχτες, και Dar Halabia στην Παλιά Πόλη, που προσφέρει μοναδικά διακοσμημένα δωμάτια σε τιμές που ξεκινούν από 50 ευρώ το δίκλινο.\nΠαραδοσιακές νοστιμιές στο κομψό Yasmeen House στη Sharia al-Kayyali, μεζεδάκια και εξαιρετική σχάρα στο Kan Zaman, στον ίδιο δρόμο. Για εξαιρετικές περιπτώσεις, μία από τις καλύτερες επιλογές είναι το Beit Sissi, στη Sharia as-Sissi, που σερβίρει υψηλή συριακή, αραβική και γαλλική κουζίνα.\nΕξίσου gourmet, ακριβώς απέναντι, και το Beit Wakil, που σερβίρει μεταξύ άλλων κεμπάπ... κεράσι. Εξαιρετική αραβική αλλά και διεθνή κουζίνα σερβίρει το Al-Challal, στη Sharia Georges & Mathilde Salem, ενώ στο Haj Abdo al-Fawwal στην Al-Jdeida θα δοκιμάσετε την καλύτερη ίσως φάβα της ζωής σας.


Η αναγέννηση της μονομαχίας ΜακΕνροου - Μποργκ | Protagon.gr\nΗ αναγέννηση της μονομαχίας ΜακΕνροου – Μποργκ\nΤο timing είναι ακριβές. Το τρέιλερ για το φιλμ «Borg vs. McEnroe» που θα βγει στις αίθουσες τον Σεπτέμβριο, κυκλοφόρησε στις 3 Ιουλίου, την ημέρα που ξεκινά το Γουίμπλεντον. Η ταινία περιγράφει μια από τις εμβληματικότερες αντιπαλότητες στον χώρο των σπορ, αυτήν ανάμεσα στον Σουηδό Μπγιορν Μποργκ (τον οποίο υποδύεται ο Σβέριρ Γκούντνανσον) και τον Αμερικανό Τζον ΜακΕνροου, τον οποίο παίζει ο Σάια Λα Μπαφ. «Δεν είναι ο πιο αγαπητός ηθοποιός, αλλά ούτε και ο ΜακΕνροου ήταν ο πιο αγαπητός τενίστας» σχολίασε εύστοχα κάποιος.\nΑκόμα και αν δεν ξέρεις από τένις, πρέπει να ξέρεις τον τελικό του Γουίμπλεντον το 1980. Οταν ο ΜακΕνροου έχασε 2-3 σετ μολονότι είχε χάσει αμέτρητα mach-ball…\n3 Ιουλίου 2017, 20:16


Μη μας αποπροσανατολίσει ο φόβος για τον ιό\nOct 16, 08:10 am\nΗ τακτική ολομέλεια των μελών των ομάδων της Κίνησης «ΠΡΟΤΑΣΗ» του περασμένου Ιουνίου έγινε περίπου με παρόμοιες συνθήκες με την πρόσφατη στο τέλος Σεπτέμβρη. Είχε όμως μία διαφορά. Τότε ήμασταν στην φάση του τέλους του πρώτους κύματος της πανδημίας και είχαμε μία αισιόδοξη και θετική διάθεση για το καλοκαίρι που είχε έλθει και ευελπιστούσαμε ότι η κατάσταση θα ήταν καλύτερη.\nΗ φθινοπωρινή ολομέλεια της ΠΡΟΤΑΣΗΣ έγινε σε συνθήκες λίγο διαφορετικές. Ενώ ουσιαστικά δεν έχει αλλάξει κάτι σχετικά με τον ιό, η απειλή του δευτέρου κύματος μας δημιουργεί έναν αυξημένο δικαιολογημένο φόβο λόγω του χειμώνα που έρχεται, σε συνδυασμό με την έλλειψη καλής συνεργασίας επιστημόνων, κράτους και όλων των πολιτών για την αντιμετώπιση του προβλήματος.\nΗ αυξανόμενη ένταση με την οποία λειτουργεί το πρόβλημα αυτό που απειλεί την υγεία και την ζωή μας, αλλά και ο τρόπος που προβάλλεται καθημερινά ενέχουν τον κίνδυνο να μας αποπροσανατολίσουν με αποτέλεσμα να εστιάζουμε στο δένδρο και να χάσουμε το δάσος. Να μας απορροφήσει ο φόβος αλλά και η προβολή της αδιαφορίας για τον ιό και να αποσυρθούμε από τον αγώνα για την ζωή.\nΤι εννοώ με αυτά. Παρά το ότι τα τελευταία χρόνια η εξέλιξη της επιστήμης και της τεχνολογίας έχουν βοηθήσει στην αντιμετώπιση πολλών προβλημάτων που μας απειλούν, η ζωή μας και η υγεία μας δεν είναι εξασφαλισμένες, ούτε ποτέ μπορεί να είναι τελείως εξασφαλισμένες (παρά τις υποσχέσεις των ασφαλιστικών εταιρειών!!! ). Αυτή είναι μία πραγματικότητα. Μπορούν όμως να γίνουν αρκετά, για να προλάβουμε καταστάσεις. Αυτός είναι και ο ρόλος της πρόληψης.\nΥπάρχουν λογής και λογής κίνδυνοι. Κίνδυνοι μικρής εμβέλειας αλλά και κίνδυνοι που απειλούν την ύπαρξη του πλανήτη και του ανθρωπίνου γένους όπως: Η κλιματική αλλαγή, ο κίνδυνος ενός πυρηνικού πολέμου, οι κίνδυνοι από την μόλυνση της ατμόσφαιρας, οι καλλιέργειες και τα φυτοφάρμακα, οι ορμόνες και τα αντιβιοτικά που χρησιμοποιούνται για την παραγωγή κρέατος, η έλλειψη καθαρού νερού, αλλά και κίνδυνοι από τον τρόπο αξιοποίησης της τεχνολογίας και της βιοτεχνολογίας. Ηδη γινόμαστε μάρτυρες περιπτώσεων που η τεχνολογία οδηγεί πολλούς συνανθρώπους μας στην ανεργία, αλλά μπορεί να μας οδηγήσει και σε πιο μεγάλους κινδύνους σε σημείο που μπορεί να απειληθεί η ζωή γενικότερα. Ο φόβος ενός πυρηνικού αφανισμού δεν έχει εξαλειφθεί όσο μακρινός και αν φαντάζει.\nΑπό την αρχή της πανδημίας ακούστηκαν πολλά. Μερικά φάνηκαν υπερβολικά. Μερικά από αυτά όμως έχουν ήδη συντελεστεί με την συγκατάθεσή μας, πολύ πριν την πανδημία όπως: Μας ελέγχουν οι μεγάλες ψηφιακές εταιρείες με τα δεδομένα που τους διαθέτουμε αδιαμαρτύρητα, χωρίς καμία εγγύηση πως και που θα χρησιμοποιηθούν ή άλλο παράδειγμα, όλοι θέλουμε να φύγει η κεραία κινητής τηλεφωνίας από την γειτονιά μας αλλά ταυτόχρονα ζητάμε να έχουμε παντού δυνατό σήμα και γρήγορο διαδίκτυο.\nΓια όλα αυτά και πολλά άλλα δεν σημαίνει ότι πρέπει να παραιτηθούμε από την τεχνολογική εξέλιξη. Πρέπει όμως κάθε εξέλιξη να συνοδεύεται και με τρόπους ασφαλούς χρήσης. Είναι σαφές ότι οι ευχές δεν δίνουν λύσεις αλλά οι διεκδικήσεις και κυρίως η αποφασιστικότητά μας ότι δεν εκχωρούμε την υγεία μας στο βωμό της υπερκατανάλωσης της τεχνολογίας, μπορούν να φέρουν αποτελέσματα.\nΑυτά που αναφέρω δεν έχουν πρόθεση να αυξήσουν τον φόβο μας. Εχουν στόχο να μας κρατούν σε μία επαγρύπνηση. Να μας αφυπνίσουν και να μας κάνουν υποψιασμένους πολίτες. Να μην μένουμε σε αυτά που μας πλασάρουν (τα ΜΜΕ, οι πολιτικοί, οι influencers….) ως αλήθεια αλλά να αναζητούμε την αλήθεια. Nα ερευνάμε, να διασταυρώνουμε, να κρίνουμε, να εμπιστευόμαστε τις αρχές και τις αξίες μας. Αυτά είναι κάποια από τα χαρακτηριστικά του ενεργού πολίτη.\nΕχθρός του ενεργού πολίτη αλλά και της προσπάθειας να ενημερωθεί και να έχει μία αντίληψη του όλου, δηλ. του δάσους και να μην μένει στο δένδρο, είναι η καθημερινότητα. Η καθημερινότητα που αφορά την εργασία μου, την οικογένειά μου. Τελεία! Τι θα φάμε, τι θα φορέσουμε, πως θα διασκεδάσουμε, να μάθουν τα παιδιά ξένες γλώσσες, να μπουν στο πανεπιστήμιο. Τελεία!\nΘα πείτε μα…. Αυτά είναι πράγματα απολύτως αναγκαία και βασικά. «Εγώ δουλεύω για το μεροκάματο, δεν μου μένει χρόνος για τα κοινά…» Αν μείνουμε όμως μόνο σε αυτά και συμμετέχουμε σε αποφάσεις μόνο για αυτά, τότε τις αποφάσεις για τα μεγάλα και καθοριστικά από τα οποία εξαρτάται το μέλλον της ανθρωπότητας θα τις πάρουν κάποιοι με μόνο κριτήριο το δικό τους κέρδος, αδιαφορώντας για τις καταστροφές που θα δημιουργήσουν. Αυτός είναι και ο λόγος που μας ωθούν να μπούμε στον μονόδρομο της υπερκατανάλωσης ώστε να μην μένει χρόνος και νους για τα σκεφτούμε και να διεκδικήσουμε σωστές αποφάσεις για τα μεγάλα.\nΑν συμβεί κάτι τέτοιο θα δούμε ότι δεν κάναμε καλή οικονομία του χρόνου μεταξύ των μεγάλων και μικρών προβλημάτων, της προσπάθειας για τα καθημερινά προβλήματα και αυτής της προσπάθειας για τη σωτηρίας του όλου.\nΜία τέτοια ισορροπία αναζητούμε στην ΠΡΟΤΑΣΗ με έναν ορισμό του ενεργού πολίτη όπως περιεγράφηκε νωρίτερα. Δηλαδή αυτού, που αντιλαμβάνεται τον εαυτό του ως μέρος του συνόλου, που νοιάζεται για το σύνολο καθώς ξέρει ότι θα σωθεί και το μέρος αν διασφαλίσουμε το όλο, του πολίτη που νοιάζεται για το δάσος για να σωθεί το δένδρο. Το δάσος είναι τόσο μεγάλο όσο όλος ο κόσμος, ο πλανήτης, το σύμπαν. Υπάρχει μία αλληλεπίδραση σε όλα αυτά, σαν την αλληλεπίδραση που υπάρχει παντού. Η καλοπέραση των δυτικών κοινωνιών έχει ως αποτέλεσμα την φτώχεια και την πείνα σε άλλα σημεία του πλανήτη. Συμπαράσταση στους φτωχούς του κόσμου σημαίνει ΕΓΩ να είμαι πρόθυμος να ζήσω και με λιγότερα.\nΑυτά για να γίνουν δεν φθάνουν τα λόγια. Είναι απαραίτητη η δράση, η πράξη, το έργο. Αυτός είναι και ο ρόλος των ομάδων έργου πρόληψης της ΠΡΟΤΑΣΗΣ, κίνησης για έναν άλλο τρόπο ζωής. Να δυναμώνουμε εμείς, για να φροντίζουμε το όλο,το οποίο με την σειρά του θα δίνει περισσότερο δύναμη στο εμείς.\nΟ φόβος λοιπόν από την πανδημία πρέπει να γίνει σύμμαχός μας στην πρόληψη και όχι να μας αποπροσανατολίσει και να χάσουμε το δάσος.\n* Ο Βασίλης Πασσάς είναι γιατρός -Δρ Πανεπιστημίου Αθηνών και Επιστημονικά Υπεύθυνος της Κίνησης ΠΡΟΤΑΣΗ.


Απάντηση Γεωργιάδη σε Κωνσταντινόπουλο: Αύξηση 35% του ΕΣΠΑ για τις Περιφέρειες - ΕΛΕΥΘΕΡΙΑ Online\nΣάββατο, 14 Μαϊος 2022 08:34\nΑπάντηση Γεωργιάδη σε Κωνσταντινόπουλο: Αύξηση 35% του ΕΣΠΑ για τις Περιφέρειες\nΣτο νέο ΕΣΠΑ 2021-2027 έχουμε αυξήσει κατά 35% τη χρηματοδότηση προς τις Περιφέρειες, παρέχοντας χρηματοδοτικά εργαλεία, ώστε οι Περιφέρειες να σχεδιάσουν τη δική τους πολιτική και για την κινητροδότηση ανθρώπων που θέλουν να μένουν στις περιφέρειές τους.\nΕπίσης και η Αναπτυξιακή Τράπεζα εφαρμόζει ήδη προγράμματα για νέους επιχειρηματίες», ανέφερε ο υπουργός Ανάπτυξης και Επενδύσεων Άδωνις Γεωργιάδης απαντώντας σε επίκαιρη ερώτηση του βουλευτή ΠΑΣΟΚ- ΚΙΝΑΛ Οδυσσέα Κωνσταντινόπουλου σχετικά με τη στήριξη νέων επιχειρήσεων και νέων ανθρώπων που θέλουν να μετεγκατασταθούν από τα αστικά κέντρα στην περιφέρεια.\nΟ υπουργός ανέφερε πως στο νέο ΕΣΠΑ προβλέφθηκε να υπάρχει μια αυξημένη χρηματοδότηση στις Περιφέρειες και αυτές μπορούν να σχεδιάζουν τέτοια προγράμματα προσαρμοσμένα στις οικονομίες της περιοχής τους. Η αποκέντρωση δεν είναι κάτι που μπορεί να γίνεται κεντρικά χωρίς τη συμμετοχή της τοπικής οικονομίας και κοινωνίας.\nΠαράλληλα επισήμανε πως ήδη η Αναπτυξιακή Τράπεζα έχει δώσει μέχρι σήμερα δάνεια σε 35.000 επιχειρήσεις. Αναγνώρισε πως οι ρυθμοί και οι διαδικασίες για να τρέξει το ΕΣΠΑ μπορεί να είναι αργεί αλλά δεν μπορούμε να ξεπεράσουμε τους ευρωπαϊκούς κανόνες. «Εμείς, είμαστε η πρώτη χώρα που εγκρίναμε το νέο ΕΣΠΑ 2021-2027 και η πρώτη χώρα που κατέθεσε σχέδιο πριν από λίγες μέρες. Όμως, η Ευρώπη δεν έχει δώσει την τελική έγκριση γιατί οι ευρωπαϊκές υπηρεσίες είχαν κάποια εσωτερικά προβλήματα και καθυστέρησαν. Δυστυχώς, έτσι δουλεύει το ΕΣΠΑ. Δεν είναι δικά μας μόνο τα λεφτά, είναι και δικά τους και άρα, πάμε με τους δικούς τους ρυθμούς», είπε ο υπουργός. Επισήμανε, πως η κατεύθυνση του νέου ΕΣΠΑ είναι να θεσπιστούν κίνητρα για να στηριχθούν και βοηθηθούν όσοι θέλουν να ζήσουν και να δημιουργήσουν βιώσιμες επιχειρήσεις στην περιφέρεια.\n«Η επιδοματική μόνο πολιτική δεν είναι η λύση. Αυτό που θα πρέπει να συζητήσουμε είναι το πώς θα φτιάξει η Αρκαδία, η Κρήτη, η Θράκη, η Ήπειρος και όλη η Ελλάδα, μια δυνατή, ελεύθερη, ανταγωνιστική οικονομία», υπογράμμισε ο κ. Γεωργιάδης.\nΟ βουλευτής του ΠΑΣΟΚ-ΚΙΝΑΛ Οδυσσέας Κωνσταντινόπουλος από τη δική του πλευρά, ανέφερε πως η κατεύθυνση της αυξημένης χρηματοδότησης του νέου ΕΣΠΑ 2020-2027 είναι σωστή αλλά αυτή τη στιγμή δεν υπάρχει κάποιο Πρόγραμμα και οι άνθρωποι που έχουν μετακινηθεί στις Περιφέρειες δεν μπορούν να στηριχθούν και να βοηθηθούν. Τα προγράμματα του ΕΣΠΑ θα τρέξουν σε τρία- τέσσερα χρόνια. Το κράτος, είπε ο βουλευτής, θα μπορούσε να τους δώσει τη δυνατότητα να ανοίξουν μια επιχείρηση και για τα πέντε πρώτα χρόνια να μην έχουν ασφαλιστικές εισφορές και να μη χρειάζεται να πληρώσουν φορολογία. Έτσι θα μπορέσουμε πραγματικά να βοηθήσουμε τους ανθρώπους αυτούς και θα δώσουμε ζωή στην περιφέρεια. Μπορείτε μαζί με τους συναρμόδιους υπουργούς να πάρετε μια τέτοια πρωτοβουλία ώστε να βοηθηθούν οι άνθρωποι που φεύγουν από τα αστικά κέντρα και πάνε σε μικρά χωριά μέχρι εκατό, πενήντα, διακόσιους, τριακόσιους κατοίκους, για να ζήσουν.


Σήμερα 3 Δεκέμβρη η μεγαλύτερη και φωτεινότερη πανσέληνος του 2017 - Dream FM 90,7\nΣήμερα 3 Δεκεμβρίου θα κάνει την εμφάνισή της η εντυπωσιακότερη πανσέληνος του 2017\nΓια να υπάρχει σούπερ-Σελήνη, το φεγγάρι πρέπει να απέχει λιγότερα από 360.000 χιλιόμετρα από το κέντρο της Γης. Το φετινό Δεκέμβριο η πανσέληνος και το περίγειο διαφέρουν κατά λιγότερο από μια μέρα. Η σούπερ-πανσέληνος θα υπάρξει στις 17:47 ώρα Ελλάδος της Κυριακής 3 Δεκεμβρίου, ενώ το περίγειο της Σελήνης (δηλαδή το κοντινότερο πλησίασμά της στη Γη) θα συμβεί τη Δευτέρα το πρωί στις 10:42 ώρα Ελλάδας.\nΟι υπερ-πανσέληνοι στο βόρειο ημισφαίριο κατά τους μήνες του χειμώνα φαίνονται μεγαλύτερες από ό,τι τον υπόλοιπο χρόνο, επειδή αυτή την εποχή του χρόνου η Γη βρίσκεται πιο κοντά στον Ήλιο. Εξαιτίας αυτού του γεγονότος η βαρύτητα του Ήλιου έλκει το φεγάρι πιο κοντά στη Γη.\nΈτσι, μια χειμωνιάτικη σούπερ-Σελήνη δείχνει μεγαλύτερη και φωτεινότερη από μια καλοκαιρινή – αλλά συχνά είναι πιο δύσκολο να την απολαύσει κανείς λόγω των δυσμενών καιρικών συνθηκών.\nΣε κάθε περίπτωση, η καλύτερη στιγμή για να δει κανείς μια υπερ-πανσέληνο, είναι αμέσως μόλις το φεγγάρι «ανατείλει» λίγο πάνω από τη γραμμή του ορίζοντα. Στη θέση αυτή, το φεγγάρι φαίνεται μεγαλύτερο και λαμπρότερο από ό,τι όταν σηκώνεται ψηλά στον ουρανό, επειδή όταν είναι χαμηλά, μπορεί κανείς να το συγκρίνει με στοιχεία του τοπίου (λόφους, κτήρια κ.ά).


Προς τους νέους πρωτοετείς με Εθνικά Ιδανικά – ΒΙΝΤΕΟ – ΑΝΤΕΠΙΘΕΣΗ\nΕίσαι νεαρός εθνικιστής και κατάφερες φέτος μετά τις δυσκολίες των πανελληνίων να περάσεις σε κάποια σχολή ΑΕΙ/ΤΕΙ; Συγχαρητήρια, μπροστά σου έχεις ένα νέο κεφάλαιο της ζωής σου στο οποίο να είσαι σίγουρος ότι ως Εθνικιστής θα συναντήσεις πολλές προκλήσεις. Θα κληθείς να αποδείξεις την Πίστη σου στην Ιδεολογία μας μέσα από μια σειρά μικρών και μεγάλων επιλογών ικανών να σε μεταλλάξουν.\nΕίναι πολύ πιθανό οι σπουδές σου να σε οδηγήσουν σε μια άγνωστη πόλη μακρία απο οικεία πρόσωπα. Εκεί θα αντιμετωπίσεις διάφορους πρόθυμους μπούληδες που μέσα από «δημοφιλείς» φοιτητικές παρατάξεις (βλ. ΔΑΠ-ΝΔΦΚ) και με γλοιώδη συμπεριφορά θα συστηθούν σαν φίλοι. Δυστυχώς δεν είναι λίγοι αυτοί που «παρασύρονται» από υποσχέσεις για νυκτερινές εξόδους, σημειώσεις και κοινωνική δικτύωση. «Ακομμάτιστοι εθνικιστές» μόλις βρεθούν στο ακαδημαϊκό περιβάλλουν κάποιου αστικού κέντρου γίνονται ξαφνικά κολλητοί των αστοδεξιών κομματόσκυλων. Αν τους αντιμετωπίσεις γι αυτή τους την μετάλλαξη θα σου απαντήσουν με την φαιδρή αλλά χιλιοειπωμένη δικαιολογία «τι να έκανα, όταν ήρθα δεν ήξερα κανέναν» αποδεικνύοντας απλά ότι ποτέ δεν είχαν την πνευματική ποιότητα που απαιτεί ο Εθνικισμός.\nΊσως πάλι βρεθείς σε κάποια από τις απροκάλυπτα αριστερο-κρατούμενες σχολές, όπου το αντεθνικό κλίμα θα σε πιέζει να προσποιηθείς κάτι που δεν είσαι και να κρύψεις τις ιδέες σου ακόμα και ενώπιον των πιο κοντινών σου φίλων-συμφοιτητών. Εκεί η βρωμιά φαντάζει συνήθως απρόσκοπτα κυρίαρχη σε βαθμό που μπορεί να σε οδηγήσει στην απελπισία για οποιαδήποτε θετική αλλαγή. Είναι άλλωστε γεγονός ότι εδώ και δεκαετίες η αριστερά έχει καταφέρει να κυριαρχήσει στα πανεπιστήμια καθιστώντας πολλά εκπαιδευτικά ιδρύματα γιάφκες με την κάλυψη δεξιών και μη κυβερνήσεων.\nΜην υποκύψεις σε τίποτα απ’ όλα αυτά! Η αδράνεια, η απομόνωση και ο συμβιβασμός είναι σαράκι που θα πλήξει πολύ γρήγορα τα θεμέλια της ιδεολογικής σου ταυτότητας και θα σε μετατρέψει στον νεο-ραγιά που μισείς. Οι αντίπαλοι μας είναι θρασύδειλοι και με μεγάλη ευκολία θα επιτεθούν σε όποιον αντιληφθούν ότι είναι μόνος και ανένταχτος. Οργανώσου, εντάξου στον πυρήνα του Μετώπου Νεολαίας της πόλης σου. Εκεί θα βρεις εθνικιστές που έχουν ήδη αντιμετωπίσει και ξεπεράσει όλες τις παραπάνω προκλήσεις, θα βρεις συναγωνιστές που θα σε στηρίξουν σε όποια δυσκολία προκύψει. Αν πάλι στην πόλη σου δεν υπάρχει ήδη κάτι οργανωμένο προσπάθησε να βρεις ομοϊδεάτες σε κάθε χώρο όπου κινείσαι και επικοινώνησε μαζί μας ώστε να σας βοηθήσουμε να οργανώσετε τον δικό σας πυρήνα δράσης.\nΚάθε Έλληνας νέος είναι ευπρόσδεκτος να συμμετάσχει στον αγώνα που δίνουμε, αρκεί να διέπεται από την απαιτούμενη σοβαρότητα και να είναι διατεθειμένος να απορρίψει τις «εύκολες λύσεις». Άφησε λοιπόν κατά μέρος τις επιφυλάξεις που καλλιεργεί η εχθρική προπαγάνδα, έλα να μας γνωρίσεις, να συζητήσουμε όσες απορίες έχεις και ίσως διαπιστώσεις ότι στη σχολή σου υπάρχουν ήδη και άλλοι Εθνικιστές που είναι δύσκολο να αναγνωρίσεις εντός του χαώδους φοιτητικού περιβάλλοντος.\nΔΕΝ ΕΙΣΑΙ ΜΟΝΟΣ, ΑΓΩΝΙΣΟΥ ΜΑΖΙ ΜΑΣ\nNext story Φωτιές, εποικισμός, καταστολή: η κυβέρνηση Μητσοτάκη εγκληματεί! – Κρούσματα Αντίστασης 18\nPrevious story Παρεμβάσεις Συναγωνιστών στην Θήβα\nΚρούσματα Αντίστασης 02: Από τον Έβρο έως το Παρίσι οι Εθνικιστές αντεπιτίθενται


Πλημμύρισαν σπίτια στην Αγ. Σοφία Σερρών- Μεταβολή του καιρού από τα Ηπειρωτικά ως το Αιγαίο (video) - OnVolos.gr-To μεγαλύτερο Portal στην Μαγνησία\nΙνδός πλήρωσε 3.500 ευρώ για μια χρυσή μάσκα…\nΠλημμύρισαν σπίτια στην Αγ. Σοφία Σερρών- Μεταβολή του καιρού από τα Ηπειρωτικά ως το Αιγαίο (video)\n22 Ιουνίου 2020 0 views\nΑπό τη βόρεια Ελλάδα ξεκίνησε ήδη η ραγδαία επιδείνωση του καιρού που προβλέπει για το επόμενο διήμερο η μετεωρολογική υπηρεσία. Περισσότερα από 100 σπίτια πλημμύρισαν στην περιοχή της Αγίας Σοφίας, στην πόλη των Σερρών από την υπερχείλιση του χειμάρρου Τσέλιου λόγω της ισχυρής βροχόπτωσης.\nΔυνατή βροχή έπληξε νωρίτερα και περιοχές της Χαλκιδικής, με το σκηνικό του καιρού να αλλάζει εντελώς για το επόμενο διήμερο, με βροχές και καταιγίδες κατά τόπους ισχυρές που θα συνοδεύονται από χαλαζοπτώσεις και πρόσκαιρα από ισχυρούς ανέμους.\nΤη Δευτέρα και την Τρίτη τα έντονα φαινόμενα θα επηρεάσουν όλα τα ηπειρωτικά, την Εύβοια και πιθανώς τις Σποράδες κυρίως τις μεσημβρινές και απογευματινές ώρες, ενώ την Τρίτη πρόσκαιρα και τα νησιά του βορειοανατολικού Αιγαίου. Εξασθένηση των φαινομένων αναμένεται τις βραδινές ώρες.\nΓια την Τετάρτη η αστάθεια τις μεσημβρινές και απογευματινές ώρες θα περιοριστεί στα κεντρικά και βόρεια ηπειρωτικά.\nΑπό την Πέμπτη ανεβαίνει σταδιακά η θερμοκρασία με γενικά αίθριο καιρό στα δυτικά και νότια. Τις μεσημβρινές και απογευματινές ώρες στα ηπειρωτικά θα αναπτυχθούν νεφώσεις και θα εκδηλωθούν μεμονωμένες καταιγίδες. Στις υπόλοιπες περιοχές λίγες νεφώσεις παροδικά αυξημένες με τοπικές βροχές τις πρωινές κυρίως ώρες.\nΑπό την Παρασκευή η θερμοκρασία θα σημειώσει άνοδο και ο καιρός αναμένεται αίθριος για τις επόμενες ημέρες.\nΣχετική είδηση:Αλλαγή σκηνικού με βροχές, καταιγίδες, χαλάζι και ισχυρούς ανέμους-Αναλυτική πρόγνωσηwww.ert.gr\nΜητσοτάκης στους FT: Δεν θα δεχθούμε αυστηρούς όρους για την έκτακτη βοήθεια από την EE (video)\nΓια ψώνια σε γνωστό εμπορικό κέντρο με...\n«Βαραίνει» και τη ζυγαριά ο κορωνοϊός\nΠώς στέλνω SMS για την άδεια κυκλοφορίας


«Ποιος έκλεψε τον χρυσό αιώνα απ’ τον Περικλή; - Τα κουλουβάχατα της Ιστορίας 2», Θοδωρής Παπαθεοδώρου .: Βιβλία .: Ματιά\nΜατιά .: Βιβλία .: «Ποιος έκλεψε τον χρυσό αιώνα απ’ τον Περικλή; – Τα κουλουβάχατα της Ιστορίας 2», Θοδωρής Παπαθεοδώρου\n«Ποιος έκλεψε τον χρυσό αιώνα απ’ τον Περικλή; – Τα κουλουβάχατα της Ιστορίας 2», Θοδωρής Παπαθεοδώρου\nΚαλού κακού, όμως, κάντε τον σταυρό σας κι ας είμαστε προ Χριστού. Γιατί σ’ αυτή την κορυφαία περιπέτεια, τα τέσσερα ζιζάνια κοντεύουν να κάνουν τον Περικλή έξαλλο, τον Χρυσό Αιώνα σαν τενεκέ ξεγάνωτο, και την αρχαία ιστορία… ΚΟΥΛΟΥΒΑΧΑΤΑ!\n3 Οκτ 2020 10 Νοέ 2016\nΦαντάσου να σε λένε Οδυσσέα και να είσαι και ξερόλας. Να μπλέξεις με μια χαριτωμένη τσιγγάνα ονόματι Βέρα Φοβέρα που κινδυνεύεις να την ερωτευτείς τρελά με έναν τοσοδούλη πρόσφυγα που τον φωνάζουν Οσμάν και τον Αζόφ απ’ την Αζοφική, έναν εκατοντάχρονο μικρό καλικάντζαρο που ταξιδεύει στον χρόνο με μια τεράστια βελανιδιά, αραχτός στην κουφάλα της.\nΟ ΘΟΔΩΡΗΣ ΠΑΠΑΘΕΟΔΩΡΟΥ έχει γράψει και τα πολιτικά θρίλερ SΦΑΓΕΙΟ SΑΛΟΝΙΚΗΣ και ΜΑΥΡΗ ΑΥΓΗ με το ψευδώνυμο ΘΑΝΟΣ ΔΡΑΓΟΥΜΗΣ.\n«Το χαμένο χειρόγραφο. Οι περιπέτειες του Ήπιου Θερμοκήπιου, Βιβλίο 2», Χρήστος Δημόπουλος\nΕίναι ένα αξιόλογο βιβλίο Ιστορίας και μυστηρίου. Διαβάστε το. ...\n«Το Καρυ-κευμένο Καλαμαράκι», Βέρα Πρατικάκη\nΌλοι έχουν έναν ρόλο σε αυτή τη μοναδική περιπέτεια που θα...\nΠιστεύουμε ότι η Φλω και ο Τιμολέων θα γίνουν αγαπημένοι ήρωες των...


Δάκες πολεμιστές: Οι αγέρωχοι Θράκες αντίπαλοι της Ρωμαϊκής Αυτοκρατορίας | History-point.gr\nΟι Δάκες ήταν θρακικό φύλο που κατοικούσε στης περιοχές της σημερινής Ρουμανίας. Υπήρξαν σκληροί πολεμιστές υποχρεώνοντας τους «κυρίαρχους του κόσμου» σε μακροχρόνιους αγώνες για την υποταγή τους.\nΟι Δάκες ήταν από τα πλέον προηγμένα βόρεια θρακικά φύλα. Η οργάνωσή τους ήταν φυλετική. Στην κορυφή της κοινωνικής τους πυραμίδας υπήρχε ο βασιλιάς. Ακολουθούσαν οι ευγενείς, οι ελεύθεροι αγρότες και οι δούλοι. Αν και ασχολούντο κυρίως με την καλλιέργεια της γης και πολεμούσαν κυρίως μεταξύ τους, ενίοτε εξαπέλυαν καταστρεπτικές επιδρομές ακόμα και κατά των Ρωμαίων.\nΤο 85 και 87 μ.Χ. ο αυτοκράτορας Δομιτιανός εκστράτευσε εναντίον τους χωρίς αποτέλεσμα. Ο αυτοκράτορας Τραϊανός κατάφερε να τους υποτάξει μετά από δύο πολύ σκληρές και αιματηρές εκστρατείες το 101-102 μ.Χ. και το 105-106 μ.Χ.\nΟι Δάκες πολεμούσαν κυρίως πεζοί. Λίγοι ευγενείς είχαν άλογα και πολεμούσαν ως ελαφροί ιππείς εκτοξεύοντας ακόντια κατά των αντιπάλων. Το πεζικό ήταν πολυάριθμο, πράγμα λογικό, αν αναλογιστεί κανείς ότι το έδαφος στης χώρας με τους λόφους, τα βουνά, τα πυκνά δάση και τους πολλούς ποταμούς ευνοούσε τη δράση του.\nΤο πεζικό ήταν οπλισμένο με ασπίδα οβάλ σχήματος, τύπου θυρεού, κατασκευασμένη από ξύλο. Οι πλέον πτωχοί πολεμιστές έφεραν μόνο την ασπίδα ως αμυντικό όπλο. Ως επιθετικά έφεραν έναν αριθμό ακοντίων και ένα σπαθί μέσου μεγέθους ή μαχαίρι. Οι ευγενείς έφεραν ασπίδα, κράνος και ενίοτε θώρακα. Ήταν οπλισμένοι επίσης με σπαθί και ακόντια ή ελαφρύ δόρυ που μπορούσε να εκτοξευτεί.\nΟι βασιλείς ήταν εξοπλισμένοι όπως οι ευγενείς. Ένας μικρός αριθμός πεζών πολεμούσε σε διάταξη ακροβολισμού με τους άνδρες να φέρουν τόξα. Αριθμός ανδρών τόσο γηγενείς Δάκες όσο και επήλυδες Σαρμάτες έφεραν μια βαριά, μονόστομη σπάθη, τη Falx, παρόμοια με τη ρομφαία των νότιων Θρακών.\nΤο όπλο αυτό, με ένα πλήγμα, μπορούσε να κομματιάσει τον αντίπαλο, ακόμα και αν έφερε θωράκιση και αποτελούσε τον φόβο και τρόμο των Ρωμαίων λεγεωνάριων. Για την αντιμετώπισή του ο Τραϊανός διέταξε την ενίσχυση της θωράκισης των λεγεωνάριών του.\nΟι Δάκες πολεμούσαν σε χαλαρή σχετική τάξη, προτιμώντας να αιφνιδιάζουν τον εχθρό επιτιθέμενοι εναντίον του μέσω δασών, ή τασσόμενοι σε δύσβατο για εκείνον έδαφος. Κατά την επίθεση πλησίαζαν τροχάδην εναντίον του, εξαπολύοντας τα ακόντια τους, σε μικρή από αυτόν απόσταση, εφορμώντας στην συνέχεια με τα σπαθιά ή τις φονικές τους σπάθες.\nΚατά την άμυνα ανέμεναν τον αντίπαλο εξαπολύοντας εναντίον του κάθε διαθέσιμο βλήμα, με στόχο την πρόκληση απωλειών και αταξίας που θα εκμεταλλεύονταν με ορμητική αντεπίθεση. Μάχονταν ανεξάρτητα, ατομικά και όχι συλλογικά γεγονός που αποτελούσε και τη μεγάλη τους αδυναμία ειδικά έναντι ενός πειθαρχημένου στρατού όπως ο Ρωμαϊκός.\nΟι Δάκες είχαν εντάξει στους στρατούς τους μεγάλο αριθμό Σαρματών πολεμιστών εξοπλισμένων είτε με falx είτε με ανάλογο με τον δικό τους οπλισμό. Λόγω ελλείψεως ιππικού στρατολογούσαν μεγάλους αριθμούς Σαρματών ιππέων.\nΟι Δάκες, ειδικά υπό άξια ηγεσία, όπως του περίφημου βασιλιά Δεκέβαλου, πολέμησαν ηρωικά κατά του ισχυρότερου στρατού του κόσμου υποχρεώνοντας τους Ρωμαίους να πληρώσουν με πολύ αίμα την κατάκτηση της χώρας τους. Ο Δεκέβαλος δεν δίστασε μάλιστα να εισβάλει στη ρωμαϊκή επικράτεια, επί Δομιτιανού, ταπεινώνοντας τη Ρώμη.\nΜετά την ήττα του από τον Τραϊανό το 102 μ.Χ. παρέμεινε ως βασιλιάς μαριονέτα των Ρωμαίων στην εξουσία, αλλά αδυνατώντας να δεχτεί τα δεσμά επαναστάτησε με αποτέλεσμα να υποστεί καταστροφική ήττα το 106 μ.Χ.\n“Δάκες” αναβιωτές με αντίγραφα στολών και όπλων.\nΑντίγραφο της φονικής σπάθης falx.


Πληροφορίες για Γάτα Chinchilla | Purina\nΗ γάτα της ράτσας Chinchilla είναι πολύ γλυκιά, αγαπησιάρα και στοργική. Οι γάτες της οικογένειας των Περσικών είναι γενικά γνωστές ως ήσυχες και καθόλου δραστήριες. Η γάτα της ράτσας Chinchilla λέγεται πως είναι περισσότερο εξωστρεφής από τις υπόλοιπες Περσικές.\nΗ ράτσα γάτας Chinchilla απαιτεί καθημερινή περιποίηση για να διατηρεί το μακρύ τρίχωμά της χωρίς κόμπους. Η αποτυχία να διατηρηθεί το τρίχωμα της λείο χωρίς κόμπους, μπορεί να οδηγήσει τη γάτα να απαλλαγεί από το τρίχωμα της ώστε να ξαναμεγαλώσει. Αυτές οι περιοχές πρέπει να καθαρίζονται καθημερινά για να αποφεύγονται οι χρωματισμοί. Τα μάτια της γάτας Chinchilla τείνουν να "δακρύζουν" και η γωνία του ματιού καθώς και η πλευρά της μύτης χρειάζονται τακτικό καθαρισμό. Η κάτω περιοχή και η κάτω πλευρά της ουράς είναι επιρρεπείς στο να λερωθούν με κόπρανα και πρέπει να ληφθεί μέριμνα για να διατηρείται η περιοχή καθαρή ώστε να αποφευχθούν χρωματισμοί και άβολα εξογκώματα.


Ένα ανοιξιάτικο οικογενειακό τραπέζι | IKEA Ελλάδα\nΈνα ανοιξιάτικο οικογενειακό τραπέζι\nΕίτε είναι ένα καθημερινό γεύμα είτε κάποια γιορτή, φέρτε την άνοιξη στην τραπεζαρία σας.\nΟΙΚΟΓΕΝΕΙΑΚΗ ΖΩΗ ΔΙΑΚΟΣΜΗΣΗ ΦΑΓΗΤΟ & ΣΕΡΒΙΡΙΣΜΑ ΑΝΟΙΞΗ\nΚάνετε τα παιδιά να νιώσουν σαν ενήλικες χρησιμοποιώντας συνδυασμούς στα είδη σερβιρίσματος! Βάλτε τους πορσελάνινα μπολ σαν αυτά των μεγάλων και προσθέστε παιδικά πιάτα και μαχαιροπήρουνα. Μην ξεχάσετε να τους βάλετε περισσότερες χαρτοπετσέτες!\nΑνανεώστε εύκολα τα είδη σερβιρίσματός σας προσθέτοντας ένα μπολ ή ένα πιάτο σε άλλη απόχρωση. Κάνετε συνδυασμούς από διάφορα υλικά όπως γυαλί, χαρτί, πορσελάνη και υφάσματα για να έχει το δικό σας στιλ. Κόψτε ένα ύφασμα και χρησιμοποιήστε το σαν τραπεζομάντηλο – εμείς επιλέξαμε λινό με τσαλακωμένη υφή.\nΠροσθέστε ανοιξιάτικες πινελιές στην τραπεζαρία. Φτιάξτε τις δικές σας κάρτες – κόψτε χρωματιστά χαρτιά σε σχήμα λουλουδιών και γράψτε τα ονόματα των καλεσμένων σας για να ξέρουν που κάθονται. Φτιάξτε μία σύνθεση από διάφορα βάζα και στολίστε τα με όμορφα, χρωματιστά λουλούδια.


Αγιουρβέδα και Γιόγκα - Natura\nΑρχική Body and mind Αγιουρβέδα και Γιόγκα\n«Ο άνθρωπος που μελετά μόνο ένα κλάδο της γνώσης δεν μπορεί να φτάσει στην αλήθεια. Πρέπει να προσπαθεί να κατακτήσει όσο το δυνατόν περισσότερες σχετικές επιστήμες.»\nΗ επιστήμη της Αγιουρβέδα κερδίζει όλο και μεγαλύτερη αναγνώριση σε όλον τον κόσμο ως ένα παραδοσιακό σύστημα φυσικής θεραπείας του σώματος – νου. Η Γιόγκα επίσης, έχει γίνει παγκοσμίως γνωστή ως ένα φυσικό σύστημα υγείας που τονίζει ότι οι στάσεις Γιόγκα βελτιώνουν τη δύναμη και την ευλυγισία του σώματος και ανακουφίζουν το στρες. Επιπλέον, περιλαμβάνει ένα ολόκληρο σύστημα διαλογισμού που στόχο έχει την Αυτό-πραγμάτωση. Εντούτοις, υπάρχουν πολλοί άνθρωποι που δεν κατανοούν το πόσο στενά συνδέονται η Γιόγκα και η Αγιουρβέδα μεταξύ τους και πόσο χρήσιμα αποτελέσματα δίνει η συνεργασία τους.\nΗ Γιόγκα ως η πνευματική διάσταση της Αγιουρβέδα\nΗ Γιόγκα (και ιδιαίτερα τα μονοπάτια του διαλογισμού της) αποτελεί την πνευματική διάσταση της Αγιουρβέδα, ενώ η Αγιουρβεδική δίαιτα, τα βότανα και οι υγιεινές συνήθειες της καθημερινής ζωής αποτελούν την πρακτική πλευρά της γιογκικής πνευματικότητας. Οι ασκήσεις γιόγκα βελτιώνουν την υγεία και σε συνδυασμό με τις Αγιουρβεδικές υγιεινές αγωγές, συστήνονται για διάφορες ιδιοσυγκρασίες. Η Γιόγκα ως θεραπεία της αντιμετώπισης των ασθενειών, είτε πρόκειται για φυσικές είτε για νοητικές ασθένειες, αποτελεί μέρος της Αγιουρβέδα και παραδοσιακά χρησιμοποιείται σε συσχετισμό με την Αγιουρβεδική διάγνωση και συστάσεις.\nΓια όσους θέλουν να ωφεληθούν από τη Γιόγκα και την Αγιουρβέδα με τον καλύτερο δυνατό τρόπο, ιδιαίτερα για την ίαση προβλημάτων, πρέπει να συνδυάσουν και τις δύο αυτές στην καθημερινή τους ζωή. Η Γιόγκα και η Αγιουρβέδα ξεκίνησαν μαζί ως τμήμα του μεγαλύτερου συστήματος της Βεδικής επιστήμης, η οποία μεταβιβάστηκε σε εμάς από τους αρχαίους σοφούς, τους rishis των Ιμαλαΐων. Και οι δύο αναπτύχθηκαν από την ίδια φιλοσοφία, κουλτούρα και χώρα. Και οι δύο αντιμετωπίζουν τον άνθρωπο από την ίδια ολιστική γωνία. Και οι δύο είναι ειδικοί αρχαίοι Βεδικοί γνωστικοί κλάδοι, που συνδέονται με τις σχετικές Βεδικές τέχνες και επιστήμες, όπως τη μουσική, το χορό, την αρχιτεκτονική κ.ά. Εύκολα μπορούν να ενσωματωθούν η μία μέσα στην άλλη σε ενιαίο σύνολο.\nΑγιουρβέδα = επιστήμη της Ζωής\nΗ Αγιουρβέδα είναι η επιστήμη της ζωής, που μάς βοηθά να συνειδητοποιήσουμε το πλήρες ανθρώπινο δυναμικό μας. Σύμφωνα με την Αγιουρβέδα, ο άνθρωπος αποτελείται από σώμα, αισθήσεις, νου και πνεύμα. Η Αγιουρβέδα θεωρεί ότι η ζωή είναι τόσο ψυχοπνευματικό όσο και φυσικό φαινόμενο. Σκοπός της είναι να δώσει τέλος στον πόνο, έτσι ώστε το κάθε άτομο να μπορεί να πραγματοποιήσει τους τέσσερις στόχους της ζωής: Επιβίωση, πλούτο, ευχαρίστηση και απελευθέρωση (Dharma, Artha, Kama και Moksha). Για την επίτευξη της απελευθέρωσης, η Αγιουρβέδα εισέρχεται στο πεδίο της Γιόγκα και της πνευματικότητας.\nΓιόγκα = επιστήμη της απελευθέρωσης\nΗ Γιόγκα είναι η επιστήμη της απελευθέρωσης, η οποία έρχεται μέσα από τη σύνδεση του ατομικού εαυτού με τον παγκόσμιο Εαυτό. Η Γιόγκα επεκτείνει τη στενή, περιορισμένη, εγωιστική προσωπικότητα, στην παντού διάχυτη, αιώνια και μακάρια κατάσταση της Αγνής Συνείδησης. Αν και σκοπός της Γιόγκα είναι η επίτευξη της απελευθέρωσης, ωστόσο δεν παραβλέπει τη σημασία της υγείας στη διαδικασία. Χωρίς τη σωστή φυσική και νοητική υγεία, δεν μπορούμε να ακολουθήσουμε αποτελεσματικά την πνευματική ζωή ή την ουσιαστική ζωή. Για να μπορέσει να κινηθεί στο πεδίο της υγείας, η Γιόγκα εισέρχεται στο χώρο της Αγιουρβέδα.\nΗ καθαρότητα του σώματος, του νου και του λόγου είναι ουσιαστικής σημασίας, τόσο για τη φυσική υγεία όσο και για την πνευματική απελευθέρωση.\nΣχετικά με τη σωστή χρήση του σώματος, του νου και του λόγου υπάρχουν τρία σημαντικά Σανσκριτικά κείμενα, που αποδίδονται όλα στον γνωστό Γιόγκι, Patanjali, ο οποίος όχι μόνο ήταν ο κύριος δάσκαλος του συστήματος Γιόγκα, αλλά επίσης γιατρός και γραμματικός.\nYoga Sutras του Patanjali – Το κλασικό έργο σχετικά με την επιστήμη της Γιόγκα για την κάθαρση του νου και την Αυτό-πραγμάτωση.\nMahabhashya του Patanjali – Για την κάθαρση του λόγου, ένα σημαντικό έργο γραμμένο στη Σανσκριτική γλώσσα και γραμματική, τα κύρια ερμηνευτικά σχόλια σχετικά με τη γραμματική του Panini.\nCharaka Samhita του Charaka – Για την κάθαρση του φυσικού σώματος, το κύριο κείμενο της Αγιουρβέδα, με ερμηνευτικά σχόλια του Patanjali.\nΚοινός στόχος η απελευθέρωση\nΗ Γιογκική επιστήμη εξηγεί ότι για να μπορέσει να επιτύχει ο άνθρωπος την απελευθέρωση πρέπει να εισέλθει βαθιά στο φυσικό του σώμα, και περνώντας μέσα από τα λεπτότερα σώματα να φτάσει στον εσωτερικό Ανώτερο Εαυτό του ή -αλλιώς- Καθαρή Συνείδηση.\nΟ άνθρωπος περνά από το φυσικό «περίβλημα» (Annamaya Kosha), το οποίο είναι κατασκευασμένο από ογκώδη στοιχεία, στο Πρανικό ή ενεργειακό «περίβλημα» (Pranayama Kosha), το οποίο αποτελείται από ζωτική ενέργεια και τις εκδηλώσεις της (τα πέντε pranas). Κατόπιν, ο άνθρωπος περνά στο νοητικό «περίβλημα» (Manomaya Kosha) και το πεδίο των αισθητήριων εντυπώσεων. Από εκεί, προχωρά στο «περίβλημα» της σοφίας (Vijnanamaya Kosha), όπου κατανοεί την Αλήθεια. Τέλος, εισέρχεται στο «περίβλημα» της ευδαιμονίας (Anandamaya Kosha), το οποίο είναι κάτοχος της πιο βαθιάς χαράς και αγάπης. Από εκεί, μπορεί να υπερβεί όλα αυτά τα «περιβλήματα» και τελικά να επιτύχει την απελευθέρωση ή την κατάσταση της Αγνής Συνείδησης (Purusha).\nΗ Αγιουρβέδα μάς βοηθά να διατηρούμε σε αρμονία το φυσικό, το ζωτικό και το νοητικό μας «περίβλημα». Η Γιόγκα ασχολείται με βαθύτερα «περιβλήματα», και επιπλέον μάς οδηγεί στην Purusha, την Αγνή Συνείδηση, τον Ανώτερο Εαυτό. Και μην ξεχνάμε:… Άνθρωπος ετυμολογικά σημαίνει Άνω Θρώσκω…\nΠροηγούμενο άρθροΠρόληψη των ιώσεων στην εγκυμοσύνη\nΕπόμενο άρθροΣημύδα: ρόφημα κατά της κυτταρίτιδας


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: 11/19/13\nΤα ψέμματα των αριθμών\nΠράγματι, λοιπόν, τόσο το πρωτογενές αποτέλεσμα του προϋπολογισμού, καθώς και το κυκλικά διορθωμένο, αλλά και το γενικό δημοσιονομικό ισοζύγιο της χώρας θα είναι φέτος καλύτερα από κάθε άλλου μνημονιακού κράτους, και από τα καλύτερα στον κόσμο. Ταμειακά όμως, είμαστε σε δεινή θέση και αυτό γιατί με τις συνεχείς καθυστερήσεις στις δόσεις του μηχανισμού στήριξης, το κράτος όχι μόνο δεν πληρώνει τις παλιές ληξιπρόθεσμες οφειλές του με τους ρυθμούς που έπρεπε, αλλά δημιουργεί και νέες. Έτσι διαλύει τους δύσμοιρους ιδιώτες.\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις Τρίτη, Νοεμβρίου 19, 2013 Δεν υπάρχουν σχόλια:\nΑΝ Ο ΝΩΕ ΗΤΑΝ ΕΝΑΣ ΣΥΓΧΡΟΝΟΣ ΕΛΛΗΝΑΣ! (ΜΙΑ “ΩΔΗ” ΣΤΟ ΕΛΛΗΝΟΦΩΝΟ ΚΡΑΤΟΣ)\nΜου το έστειλαν το βρίσκω εξαιρετικά επίκαιρο και θέλω να το μοιραστώ μαζί σας!\nΤο αφιερώνω στους Στουρνζέλους, στους Σαμανδρέου και στις λοιπές γνωστές παρασιτικές συμμορίες που ζουν απομυζώντας δημόσιο χρήμα.\nΑν ο Νώε ήταν Ελληνας δεν θα είχε φτιάξει ποτέ την Κιβωτό.\nΟ Κύριος φανερώθηκε στον Νώε και τού είπε:\n«Σε έναν χρόνο θα ρίξω βροχή και θα σκεπάσω ολόκληρη τη Γη με νερό και θα καταστρέψω τα πάντα. Αλλά θέλω εσύ να σώσεις τους\nδίκαιους και ευσεβείς ανθρώπους και δύο ζώα από κάθε είδος που υπάρχει στη Γη. Σε προστάζω να χτίσεις μία Κιβωτό.»\n«Θυμήσου», είπε ο Κύριος, «πρέπει να έχεις τελειώσει την Κιβωτό και να έχεις μαζέψει όλα τα ζώα σε ένα χρόνο.»\nΈναν χρόνο αργότερα, αρχίζει να σχηματίζεται μια καταιγίδα και όλες οι θάλασσες της Γης έχουν φουρτούνα. Ο Θεός κοιτάει τι γίνεται και βλέπει τον Νώε να κάθεται στην αυλή του και να κλαίει.\nΠώς να απαλλαγείτε από τα σπυράκια στο πηγούνι\nΌλοι μας αντιμετωπίζουμε προβλήματα με το δέρμα τακτικά και οι περισσότεροι τείνουν να έχουν προβλήματα με το δέρμα του προσώπου. Χάρη στη ρύπανση του περιβάλλοντος και τις κλιματικές αλλαγές, αντιμετωπίζουμε τα θέματα αυτά κάθε μέρα.Το χειρότερο με τα σπυράκια στο πηγούνι είναι ότι είναι αδικαιολόγητα εμφανή! Και το μακιγιάζ δεν είναι πραγματικά πολύ αποτελεσματικό στην κάλυψη τους.\nΔείτε μερικούς χρήσιμους τρόπους για την επαναχρησιμοποίηση της παλιάς σας οδοντόβουρτσας.\nΜπορεί να νομίζετε ότι αυτό το μικρό βουρτσάκι είναι καλό μόνο για τον καθαρισμό των δοντιών σας. Όμως, η οδοντόβουρτσα θα μπορούσε να ήταν το αγαπημένο αξεσουάρ του Μαγκάιβερ!κόλπα.\n1. Χρησιμοποιήστε μια καθαρή οδοντόβουρτσα για να αφαιρέσετε τα νήματα από το κέλυφος του καλαμποκιού. Οι τρίχες θα ανυψωθούν γρήγορα και αποτελεσματικά.\n2. Βγάλτε τα σημάδια από κηρομπογιές από τον τοίχο\nΧρησιμοποιήστε κρέμα ξυρίσματος και μια οδοντόβουρτσα για να αφαιρέσετε τα παστέλ σημάδια από τον τοίχο.\nΠροσκλητήριο παράσιτων !!!!\nΤο να μιλά για «πολιτική αλητεία» το ΠΑΣΟΚ είναι ανέκδοτο από μόνο του. Το να καταγγέλλει «πολιτική αλητεία» ο Ευάγγελος Βενιζέλος θα μπορούσε να βρει ακροατήριο μόνο αν το έλεγε στα πλαίσια της αυτοκριτικής του.Όμως μέσα στον πανικό τού ψυχοραγούντος, όλα δικαιολογούνται. Απλώς δεν είμαστε υποχρεωμένοι σε όλες τις περιπτώσεις να δείχνουμε οίκτο. Και στον πολιτικό θάνατο του ΠΑΣΟΚ και του αρχηγού του, ο οίκτος θα ήταν πολυτέλεια.\nΚυκλοφοριακό χάος τις τελευταίες ημέρες στους Ουρανούς!!! (Βίντεος)\nΚυκλοφορεί εδώ και καιρό, σε διάφορες παραλλαγές , ένας μύθος που λέει ότι δεν πρέπει να βάζουμε γάλα στον καφέ μας , γιατί αλλιώς θα πάθουμε διάφορα τρομερά και φοβερά πράγματα…\nΑναρτήθηκε από Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ στις Τρίτη, Νοεμβρίου 19, 2013 1 σχόλιο:\nΤι θα ακούσουμε αν συντονιστούμε με τον μικρότερο ραδιοπομπό FM του κόσμου; πατείστε ΕΔΩ\nΣκοτεινά φωτόνια και σκοτεινή ύλη\nΚούρδοι: Δεν θέλουμε άλλον δικτάτορα...‘Διαλύεται η Οθωμανική Αυτοκρατορία’\nΤο μέλος του προεδρείου του συμβουλίου του κόμματος PDK- Δημοκρατικό Κόμμα του Κουρδιστάν- Αλί Αβνί προέβη σε σκληρές δηλώσεις σε συνέντευξή του στην τηλεόραση Rudaw στην κουρδική περιφέρεια του Βόρειου Ιράκ, γράφει το τούρκικο δημοσίευμα.\nΟ Αβνί είπε ότι προσφέρεται μια σημαντική ευκαιρία για τους Κούρδους από την τρέχουσα κατάσταση στη Μέση Ανατολή, όπου γίνεται ένα συνεχής κατακερματισμός και διαίρεση, τόσο οικονομικός όσο και πολιτικός ως συνέχεια της διάλυσης της Οθωμανικής Αυτοκρατορίας.\nΟ Κούρδος πολιτικός τόνισε ότι το ζήτημα δεν είναι να δημιουργηθούν τέσσερα Κουρδιστάν, αλλά να γίνει μια ομοσπονδία στην οποία θα συμμετάσχει και η κουρδική περιοχή του Ιράκ. Αλλά εάν ακολουθηθεί λάθος πολιτική, οι συνέπειες της, θα επηρεάσουν και το ιρανικό Κουρδιστάν.\nMια φορά και έναν καιρό ήταν δύο μυθικά πλάσματα, η Αλήθεια και το Ψέμα.\nΗ Αλήθεια ήταν πανέμορφη, όλος ο κόσμος την αγαπούσε και την έβαζε στο σπίτι του.\nΑπό την άλλη το Ψέμα ήταν ένα κακάσχημο τέρας, που και μόνο στην όψη του τρόμαζε τους ανθρώπους και αναγκαζόταν να ζει κρυμμένο στις σπηλιές γιατί πάντα έβρισκε τις πόρτες του κόσμου κλειστές.\nΈτσι λοιπόν το Ψέμα αποφάσισε να κηρύξει τον πόλεμο στην Αλήθεια… Τη συνάντησε σε ένα ξέφωτο και ξεκίνησε μια λυσσαλέα μάχη.\nΔέκα μέρες και δέκα νύχτες πάλευαν ασταμάτητα, τα σπαθιά τους έβγαζαν φλόγες, τίποτα δεν σταμάταγε το Ψέμα μέχρι να νικήσει την Αλήθεια.\nΗ αφυδάτωση, τα συμπληρώματα διατροφής με κρεατίνη, καταστάσεις που προκαλούν σωματική υπερκόπωση, ή ακόμα και η υπερβολική πρόσληψη κρέατος και γαλακτοκομικών προϊόντων, αποτελούν μερικούς από τους πιθανούς παράγοντες που μπορούν να προκαλέσουν αύξηση των επιπέδων κρεατινίνης στο αίμα. Σε αυτό το άρθρο θα δούμε μερικούς τρόπους για να μειώσετε τα επίπεδα κρεατινίνης στο αίμα.\nFacebook | Μάθε αν ένας χρήστης είναι online στο chat από την Αρχική Σελίδα\nΤο Facebook θέλει να βρει περισσότερους τρόπους για να προωθήσει την επικοινωνία των χρηστών μέσω chat, γι’αυτό και σκέφτηκε έναν τρόπο για να υποδείξει στους χρήστες ποιοι από τους φίλους τους είναι online, μέσω της Αρχικής Σελίδας. Πιο συγκεκριμένα, το γνωστό πράσινο εικονίδιο της τελείας το οποίο υποδηλώνει την online παρουσία των χρηστών στο chat, κάνει την εμφάνιση του δοκιμαστικά στην Αρχική Σελίδα, δίπλα από τα ονόματα των χρηστών και πατώντας το ο χρήστης μπορεί να ξεκινήσει συνομιλία με τους χρήστες που επιθυμεί.\nΤο Social Media πείραμα που τρόμαξε τους περαστικούς!\nΟ Jack Vale, κωμικός στο επάγγελμα, διατηρεί ένα YouTube κανάλι με αρκετές φάρσες, με τη νεότερη φάρσα του να είναι ένα Social Media πείραμα το οποίο τρόμαξε αρκετούς περαστικούς. Ο Vale αξιοποίησε τα δημόσια posts αγνώστων, τα οποία έγιναν με βάση την τοποθεσία, έψαξε βρήκε τους χρήστες αυτούς και στη συνέχεια ακολούθησε το κομμάτι της φάρσας. Άνθρωποι ξαφνιασμένοι, απορούσαν με τον Vale και με τις προσωπικές πληροφορίες τους τις οποίες εκείνος ήξερε.\nΈνα από τα πιο συχνά λάθη που κάνουμε όταν δεν αισθανόμαστε καλά και η διάθεσή μας είναι πεσμένη, είναι να θεωρούμε πως έχουμε κατάθλιψη. Η καθημερινότητα, τα προβλήματα, η οικονομική κρίση, το άγχος κ.α έχουν αυξήσει τα ποσοστά κατάθλιψης αλλά και μελαγχολίας στην Ελλάδα. Όμως, πόσο σωστή είναι αυτή η προσωπική διάγνωση;\nΓια να διαγνώσουμε την κατάθλιψη θα πρέπει να πληρούνται 4 ή παραπάνω συμπτώματα, για διάστημα άνω των 2 μηνών.\nΟι ΑΤΑΚΕΣ ΤΟΥ θα μπορούσε να ήταν Χρηματιστηριακές συμβουλές ή λογικές Επενδυτικής στρατηγικής.\nΩστόσο, όλα όσα είχε φιλοσοφήσει ο γκουρού του Στοιχήματος είχαν ως αποτελέσμα σε πρώτη βάση να μας κάνουν να αντιμετωπίζουμε το παιχνίδι πιο σωστά και έχοντας κατά νου πάντα το μέτρο.\nΔεν την παίζουμε όταν η απόδοση της πετσοκόβεται από τον μπουκ, μόνο και μόνο επειδή πιστεύουμε ότι θα επαληθευτούμε.\nΔεν υπάρχουν «άχαστα».\nΗ μπάλα είναι στρογγυλή και όλα μπορούν να σπάσουν.\nΤο ποδόσφαιρο είναι το άθλημα των φτωχών και λατρεύεται όσο κανένα άλλο στον κόσμο για ένα και μοναδικό λόγο : ο φτωχός μπορεί να κερδίσει τον πλούσιο αν του το επιτρέψουν οι συγκυρίες και αυτό γίνεται με μεγαλύτερη συχνότητα από οποιοδήποτε άλλο άθλημα στον κόσμο.\nΗΤΑΝ GAY, ΤΟ ΛΕΝΕ ΑΝΟΙΚΤΑ ΠΛΕΟΝ\nΤο έχουν παραξευτυλίσει με τον Καβάφη, τον μέγιστο Έλληνα ποιητή. Έγινε πια μόδα στη ψευτοδιανόηση να κάνει λόγο, δήθεν με σεβασμό στην αξία του Αλεξανδρινού, για την ομοφυλοφιλία του. Ναι, κάπως έτσι θα το πω, ότι έγινε του συρμού να μην αναφέρεται κάποιος στον ποιητή, ίσως τον μεγαλύτερο στη γη τους δυο τελευταίους αιώνες, στον Κωνσταντίνο Καβάφη, αλλά στον gay Κ.Π.Καβάφη.\nΜέχρι που θέλουν να υπονοήσουν ότι το έργο του, το Καβαφικό ποιητικό έργο, επηρεάστηκε από την ομοφυλοφιλία του. Απίστευτα πράγματα.\nΔεν κατάλαβα. Μόνον ο Κάβάφης ήταν ομοφυλόφιλος;\nΚομψή Απλότητα, Απέριττη Πολυτέλεια Στην Τρίπολη\nΕδώ, μια μονοκατοικία του 1977, 350 τετραγωνικά γεμάτα λιτή κομψότητα στην Τρίπολη της Αρκαδίας. Σπιτοσκυλοφάν βρήκε κι έστειλε το listing -πωλείται προς 450.000 ευρώ το σπίτι τούτο-, και το σπιτόσκυλο δε μπορούσε παρά να το μοιραστεί ευθύς αμέσως.\nΘες να κόψεις ένα μήλο και δεν έχεις μαχαίρι; Μπορείς με τα χέρια!.\nΤα ανθρώπινα χέρια είναι πιο δυνατά απ' όσο νομίζουμε.\nΔείτε στο βίντεο που ακολουθεί πως μπορούμε να κόψουμε ένα μήλο μόνο με τα χέρια!\nΌλοι λέμε ψέματα, είτε το παραδεχόμαστε είτε όχι. Αλλά επειδή, όπως λέει και η παροιμία «Ο ψεύτης και ο κλέφτης τον πρώτο χρόνο χαίρονται», σας δείχνουμε 9 κόλπα για να …πιάσετε τον ψεύτη στα πράσα (Προσοχή: το θέμα λειτουργεί και αντίστροφα, ώστε να μην πιάσουν εσάς στα πράσα).\nΑν φάτε αυτά τα γλυκά δεν θα παχύνετε!\nΠόσες φορές δεν έχετε σκεφτεί ότι θέλετε οσο τίποτα άλλο, να φάτε ένα γλυκό, αλλά πάντα σκέφτεστε τις θερμίδες και τη δίαιτα και δεν τρώτε τελικά; Ξεχάστε αυτή τι σκέψη! Αυτά είναι τα γλυκά που δεν παχαίνουν!\nΕντυπωσιακό τηλεκατευθυνόμενο αεροσκάφος A-380 (Βίντεο)\nΈχουμε δει κατά καιρούς διάφορα τηλεκατευθυνόμενα jet, αλλά ποτέ κάποιο δεν ήταν τόσο πιστό αντίγραφο ενός εμπορικού αεροσκάφους, όπως είναι αυτό...\nτο τηλεκατευθυνόμενο A-380 που αποτελεί μινιατούρα του Airbus A380-800 της Singapore Airlines σε κλίμακα 1:15. Έχει μήκος 4,8 μέτρα, εκπέτασμα (άνοιγμα πτερυγίων) 5,3 μέτρα, αρχικό βάρος 70,8 κιλά, χωρητικότητα δοχείου καυσίμου 10 λίτρα και κατανάλωση 1,2 λίτρα το λεπτό.\n--- ΠΛΗΘΟΣ ΑΤΙΑ ΣΤΟ ΒΟΛΟ, 12/11/2013. --- (Βίντεο)\nΣτις 12 Νοεμβρίου του 2013 κυκλοφόρησε στο YouTube ένα βίντεο με πολλαπλά φωτεινά αντικείμενα, να αιωρούνται στον ουρανό του Βόλου. Το περιστατικό κατέγραψε ο μάρτυρας Θωμάς από την ταράτσα τις πολυκατοικίας του και αμέσως το κατέβασε στο διαδίκτυο.\nΜετά τη Σαρδηνία, ο κυκλώνας «Κλεοπάτρα» έρχεται στην Ελλάδα «εξασθενημένος»\nΝέα επιδείνωση του καιρού με βροχές και θυελλώδεις ανέμους περιμένουμε από το βράδυ της Τρίτης καθώς ο κυκλώνας «Κλεοπάτρα», που άφησε πίσω του 18 νεκρούς στη Σαρδηνία, αναμένεται να «χτυπήσει» την χώρα μας, αλλά αρκετά εξασθενημένος.\nΣύμφωνα με την ΕΜΥ, από το απόγευμα περιμένουμε βροχές στα δυτικά και καταιγίδες στο Ιόνιο, όπου θα πνέουν νοτιοανατολικοί άνεμοι εντάσεως 7 με 8 μποφόρ.\nΣτην Αττική αναμένονται λίγες νεφώσεις παροδικά αυξημένες με πιθανότητα βροχής τη νύχτα. Η θερμοκρασία θα κυμανθεί από 11 έως 19 βαθμούς Κελσίου, ενώ νεφώσεις κατά τόπους αυξημένες με πρόσκαιρες βροχές θα σημειωθούν στη Θεσσαλονίκη, όπου το θερμόμετρο θα κυμανθεί από 7 ως 17 βαθμούς Κελσίου.\nΤα ψηλότερα δέντρα στον πλανήτη!\nΤα ψηλότερα δέντρα στον πλανήτη βρέθηκαν κατά μήκος της ακτής της βόρειας Καλιφόρνιας και του νοτίου Όρεγκον. Ευτυχώς για τους επισκέπτες του σήμερα και των επόμενων γενεών, σχεδόν το ήμισυ του συνόλου των Redwoods Coast είναι υπό την προστασία του οργανισμού Redwood National σε συνεργασία με τα κρατικά πάρκα. Περπατώντας μέσα από τα πανάρχαια αυτά άλση, σε οποιαδήποτε από αυτά τα πάρκα, είναι σαν περπατάς σε καθεδρικό ναό.\nΝέος μετεωρίτης εκρήγνυται πάνω από τη Ρωσία! (Βίντεο)\nΤι είναι αυτό που εξερράγη πάνω από τη Ρωσία και αλιεύθηκε από τις κάμερες, όπως φαίνεται στο παρακάτω βίντεο. Αν όντως προκλήθηκε από έναν μετεωρίτη και όχι μια «έκρηξη μετασχηματιστή», όπως υποστηρίχθηκε από ορισμένους, τι είναι αυτό που προκαλεί αυτή την εμφάνιση των εκρήξεων μετεωριτών σε όλο τον κόσμο τις τελευταίες ημέρες, εβδομάδες και μήνες; Μήπως αυτό έχει να κάνει με τον Κομήτη ISON ή είναι απλώς «το νέο φυσιολογικό»;\nΤι είναι η μυστηριώδης Area 51 στη Νεβάδα; Νέα έγγραφα αποκαλύπτουν το σκοτεινό παρελθόν της\nΤα σχετικά έγγραφα που δημοσιεύθηκαν πρόσφατα, χρονολογούνται κυρίως από τις αρχές του 1960 και τη δεκαετία του 1970 και φέρνουν στο προσκήνιο την επιθυμία της κυβέρνησης των ΗΠΑ για αυστηρά μέτρα ασφαλείας στην περιοχή.\nΩστόσο σε αντίθεση με θεωρίες περί επικοινωνίας με εξωγήινους και άλλες τέτοιες ανακρίβειες που έχουν διαρρεύσει ως αστικοί μύθοι στις ΗΠΑ, φαίνεται πώς η περιοχή σχετίζεται με μυστική (αντι)κατασκοπευτική δραστηριότητα των ΗΠΑ ενάντια στη Σοβιετική Ενωση κατά τη διάρκεια του Ψυχρού Πολέμου.\nΑκόμη και ο ισχυρότερος ανεμοστρόβιλος δεν μπορεί να αγγίξει αυτό το σπίτι!!! (Βίντεο)\nΛοιπόν εσύ είσαι αυτός που ολημερίς βογγάς. Σε μάθαμε λοιπόν λαμόγιο του σωρού, ψευτοεπαναστάτη, λουφαδόρε του αγώνα των άλλων.\nΗ μούρη σου έχει την όμοια όψη την γλυκερή με εκείνη του προδότη κι ο πισινός σου τον ήχο της ξεχαρβαλωμένης γριάς τον κούφιο, γιατί έμαθες πάντοτε να ζεις το τέλος της μάχης στο ημιδιάφανο της κατάστασης.\nΣου γουστάρει το σκύλεμα των νεκρών εχθρών σου, γιατί ποτέ δεν τους σεβάστηκες –όποιοι και αν ήταν- γιατί ούτε που τους γνώρισες ποτέ σου. Πάντοτε τους φοβόσουν ή ακόμη χειρότερα τους βαριόσουν κι απαξιούσες, όταν εκείνοι σε πολεμούσαν, εσύ βασιζόσουν σε κάποιων άλλων το σθένος.\nΑΝ Ο ΝΩΕ ΗΤΑΝ ΕΝΑΣ ΣΥΓΧΡΟΝΟΣ ΕΛΛΗΝΑΣ! (ΜΙΑ “ΩΔΗ” Σ...\nΚυκλοφοριακό χάος τις τελευταίες ημέρες στους Ουρα...\nΚούρδοι: Δεν θέλουμε άλλον δικτάτορα...‘Διαλύεται ...\nΔιατροφή για κρεατινίνη – Πως να μειώσετε τα επίπε...\nFacebook | Μάθε αν ένας χρήστης είναι online στο c...\nΤο Social Media πείραμα που τρόμαξε τους περαστικο...\nΆτυποι νόμοι και κανόνες του Στοιχήματος από τον Γ...\nΘες να κόψεις ένα μήλο και δεν έχεις μαχαίρι; Μπορ...\nΕντυπωσιακό τηλεκατευθυνόμενο αεροσκάφος A-380 (Βί...\n--- ΠΛΗΘΟΣ ΑΤΙΑ ΣΤΟ ΒΟΛΟ, 12/11/2013. --- (Βίντεο)...\nΜετά τη Σαρδηνία, ο κυκλώνας «Κλεοπάτρα» έρχεται σ...\nΝέος μετεωρίτης εκρήγνυται πάνω από τη Ρωσία! (Βί...\nΤι είναι η μυστηριώδης Area 51 στη Νεβάδα; Νέα έγγ...\nΑκόμη και ο ισχυρότερος ανεμοστρόβιλος δεν μπορεί ...


Πνεύματος κοινωνία: H πνευματική γνώση - Αρχιμ.Αθανασίου Καθηγουμένου Ι.Μ. Μεγάλου Μετεώρου\nH πνευματική γνώση - Αρχιμ.Αθανασίου Καθηγουμένου Ι.Μ. Μεγάλου Μετεώρου\nH πνευματική γνώση\nΚατά τον άγιο Μάξιμο τον Ομολογητή και την ορθόδοξη πατερική παράδοση, ο άνθρωπος έχει δύο γνωστικά κέντρα.\nΔηλαδή δύο οδούς, δύο τρόπους μέσα από τους οποίους μπορεί να γνωρίσει τα πράγματα, την κτιστή φυσική δημιουργία και τον ίδιο τον Θεό.\nΤα δύο αυτά κέντρα είναι ο νους (που οι πατέρες τον ταυτίζουν με την καρδιά) και ο λόγος (δηλαδή η λογική, η διάνοια, το μυαλό). Ο νους έχει την έδρα του στην καρδιά και ο λόγος (η λογική) στον εγκέφαλο.\nΟ νους είναι το κέντρο της ψυχής, γι’ αυτό και οι Πατέρες τον ονομάζουν «το ηγεμονικόν της ψυχής».\nΜε το νου, που είναι η θεωρητική ενέργεια της ψυχής (γι’ αυτό και αναφέρεται και ως «οφθαλμός της ψυχής»), ο άνθρωπος αποκτά τη γνώση και την εμπειρία του Θεού, γίνεται μέτοχος της θείας Αποκαλύψεως...\nΟ λόγος (ή λογική) είναι η πρακτική ενέργεια της ψυχής. Με το λόγο (τη λογική) ο άνθρωπος γνωρίζει τη φύση και την κτιστή δημιουργία.\nΗ γνώση της δημιουργίας του Θεού βοηθάει, βεβαίως, τον άνθρωπο να φθάσει και στην γνώση του ιδίου του Θεού, την οποία όμως αποκτά με το νου.\nΜε τη λογική, δηλαδή, δεν μπορούμε να γνωρίσουμε το Θεό.\nΗ λογική μας οδηγεί στην ανάγκη της πίστεως στο Θεό. Η αληθινή, όμως, γνώση του Θεού γίνεται με το νου, με την καρδιά δηλαδή.\nΤο μεγαλύτερο εμπόδιο, που δεν επιτρέπει στο σύγχρονο άνθρωπο να φθάσει στη γνώση του Θεού, είναι ακριβώς αυτό: ότι προσπαθεί να Τον γνωρίσει με λάθος τρόπο, χρησιμοποιώντας λανθασμένα μέσα.\nΑντικαθιστά δηλαδή το νου (την καρδιά) με το λόγο (τη λογική) και καταλήγει έτσι στον ορθολογισμό και στην αδυναμία να γνωρίσει αληθινά το Θεό.\nO φωτισμένος νους είναι αυτός που οδηγεί στο Θεό και όχι η ανεπτυγμένη λογική. Ο φωτισμένος νους είναι η ανταμοιβή του Θεού για την εκχώρηση της λογικής μας σ’ Αυτόν.\nΓι’ αυτό και η προσπάθειά μας θα πρέπει να είναι ο φωτισμός του νου και όχι η εξάσκηση της λογικής μας.\nΟ στόχος όμως αυτός επιτυγχάνεται κυρίως με την «πνευματική γνώση». Πνευματική γνώση είναι πίστη, είναι εμπειρία, είναι θείος φωτισμός, είναι Θεία χάρις και Θεογνωσία...\nΗ πνευματική αυτή γνώση δεν είναι απόρροια της λογικής του μυαλού μας.\nΔεν κατέχεται μόνον από τους ευφυείς, από τους μορφωμένους, από τους επιστήμονες.\nΔεν απαιτεί σύνθετη σκέψη, πολύπλοκες αναλύσεις και συλλογισμούς. Η πνευματική γνώση είναι δώρο του Θεού που προσφέρεται σε όλους, μορφωμένους και αγράμματους, γνωστικούς και αδαείς, έξυπνους και απλοϊκούς, σε όλους όσοι έχουν απλή, ταπεινή και καθαρή καρδιά.\nΗ πίστη είναι δώρο του Θεού στους απλούς και ταπεινούς ανθρώπους, και όχι αποτέλεσμα λογικής επεξεργασίας.\nΗ πνευματική γνώση δεν σπουδάζεται στα πανεπιστήμια και τα σπουδαστήρια του κόσμου, δεν αναγνωρίζεται με διπλώματα και μεταπτυχιακούς τίτλους σπουδών, δεν αποτελεί αντικείμενο επιστημονικών ερευνών.\nΗ πνευματική γνώση είναι υπόθεση της καρδιάς, είναι φωτισμένος νους...\nΕίναι μετοχή στην αγάπη, τη χάρη και τη δόξα του Θεού, είναι η Αποκάλυψη της Αλήθειας του Θεού στη ζωή μας και στον κόσμο ολόκληρο.\nΕργαστήριο της πνευματικής γνώσεως είναι η πίστη και η ελπίδα. Η εμπιστοσύνη στο Θεό και η αυτοεγκατάλειψή μας στην άπειρη αγάπη και πρόνοιά Του.\nΕίναι η καθημερινή άσκηση και τήρηση των εντολών του Θεού.\nΕίναι η εξάσκηση της αγάπης δια της φιλανθρωπίας και της ελεημοσύνης ενεργούμενης. Είναι η φιλαδελφία, η καλοσύνη και η ιλαρότητα.\nkantonopou’s blog - Θεολογικό ιστολόγιο


Πίσω από την ομίχλη, (φιλοσοφικό δοκίμιο δημοσιευμένο στη δίοδο, τεύχος 21, Ιανουάριος 2022) | Δημήτρης Βλάχος\nΠίσω από την ομίχλη\nΟ φόβος και η απόφαση\nΧτες, τελευταία Κυριακή του Δεκέμβρη, έβρεχε όλο το βράδυ και σήμερα το πρωί ο καιρός είναι κλειστός. Το βουνό στο μοναστήρι της Παναγίας Καλαμούς πάνω από την Ξάνθη το κατάπιε η ομίχλη. Η πρόγνωση του καιρού δίνει καταιγίδες από τις 8 το πρωί μέχρι και το απόγευμα και μετά πάλι βροχές.\nΗ πρώτη του σκέψη ήταν να μην ανέβει σήμερα το πρωί στο βουνό, αλλά να περπατήσει πιο κοντά, στο πευκοδάσος της Εκκλησιαστικής Σχολής στον Προφήτη Ηλία. Η ομίχλη και η πρόγνωση στην αρχή τον αποθάρρυναν. Το αδιαπέραστο λευκό παραπέτασμα και η δυσοίωνη επιστημονική μετεωρολογική προφητεία ξύπνησαν τον φόβο μέσα του. Κι ο σπόρος του φόβου που υπάρχει θαμμένος στο έδαφος της ψυχής του φυτρώνει όταν δεν βλέπει. Αλλά κι όταν προβλέπει. Ίσως τελικά και να είναι πρόβλημα όρασης ο φόβος.\nΤο μοναστήρι Παναγίας Καλαμούς (Ξάνθη) στο βάθος μέσα στην ομίχλη\nΜπαίνουν στο αυτοκίνητο αυτός και η σκυλίτσα του, η Ζοζέ, με κατεύθυνση τον ορεινό δρόμο για Σταυρούπολη και με αρχικό σχεδιασμό να στρίψει στο πευκοδάσος της Εκκλησιαστικής Σχολής και του Προφήτη Ηλία. Είναι ο πιο κοντινός προορισμός για περπάτημα μέσα σε δάσος και ο περίπατος εκεί μπορεί να ολοκληρωθεί σε μία ωρίτσα, οπότε και να ξεσπάσει καταιγίδα εύκολα κατεβαίνεις, και με μια ομπρέλα κάπως προφυλάγεσαι. Αυτά του λέει η λογική. Και η ομίχλη, η πρόγνωση του καιρού και η κοινή λογική προκρίνουν αυτή την επιλογή. Ενώ οδηγεί αργά και η φρόνηση τον κατευθύνει στο κοντινό πευκοδάσος, τα μάτια του εξακολουθούν να είναι προσηλωμένα στο βουνό με το μοναστήρι της Παναγίας που έχει χαθεί πίσω από την ομίχλη. Δεν το βλέπει κι όμως ξέρει ότι είναι εκεί και η καρδιά του τον προσκαλεί να αψηφήσει την ομίχλη και τη μετεωρολογική πρόγνωση και να προχωρήσει «πρόσω κατά πάνω στον κίνδυνο», όπως θα έλεγε κι ο Ελύτης. Εκεί θέλει να πάει να περπατήσει σήμερα Κυριακή. Αυτό ζητάει η καρδιά του. Ο φόβος και η κοινή λογική τον αποθαρρύνουν. Η καρδιά του όμως και η μυστική πρόσκληση του κόσμου που βρίσκεται πίσω από την ομίχλη τον ενθαρρύνουν να συνεχίσει. Υπακούει στην πρόσκληση. Ακούει την κλήση και προχωρεί. Η λογική περνά στην αντιπολίτευση. Κυβέρνηση γίνεται η καρδιά.Σε τι διαφέρει το αδιαπέραστο λευκό παραπέτασμα της ομίχλης την ημέρα από το μαύρο πηχτό σκοτάδι της νύχτας; Στο χρώμα, θα μου πεις. Και το μαύρο σε τυφλώνει τη νύχτα και το λευκό σε τυφλώνει το ίδιο τη μέρα. Ο φόβος τρέφεται από αυτή την τύφλωση μπροστά στο αδιαπέραστο παραπέτασμα, είτε λευκό είναι αυτό είτε μαύρο. Και τι είναι αυτό που φοβάσαι, θα μου πεις. Τι να πω; Ρώτα το παιδί που έχεις μέσα σου. Αυτό ξέρει…\nΠίσω από το σκοτάδι\nΧειμώνας και νύχτωνε νωρίς στα 1967 – 1968. Ένα παιδάκι τεσσάρων πέντε χρονών περιμένει στον βρεφονηπιακό σταθμό να το πάρουν. Έχουν φύγει όλα τα άλλα. Τα πήραν πολύ νωρίτερα οι γονείς τους. Κι αυτό περιμένει ολομόναχο στον μεγάλο θάλαμο με τα κρεβάτια-κουκέτες, τις βαριές χρωματιστές κουρτίνες, τον χαμηλό φωτισμό και τις σκοτεινές γωνιές του. Θα ΄ναι πεντέμισι ώρα το απόγευμα, αλλά ο καιρός είναι μουντός και το σκοτάδι κερδίζει όσο περνάει η ώρα περισσότερο χώρο μέσα στον θάλαμο. Ολοένα και πλησιάζει από τις σκοτεινές γωνιές με τα στρογγυλά τραπεζάκια και τα καρεκλάκια προς το κέντρο και περικυκλώνει το παιδί. Το παιδί περιμένει ανήσυχο. Περιμένει αλλά όχι τους γονείς του. Μεγαλώνει χωρίς γονείς. Περιμένει τον παππού του να το πάρει και να πάνε σπίτι. Αλλά ο παππούς αργεί και το σκοτάδι όσο πάει και απλώνεται και το παιδάκι φοβάται μήπως μείνει μόνο μέσα σ’ αυτό και η νύχτα το καταπιεί. Δεν έχει και κανέναν φακό μαζί του, σκέφτεται, για να τρυπήσει αυτό το μαύρο παραπέτασμα που το πνίγει. Ο χρόνος κυλάει απελπιστικά αργά για το παιδί που περιμένει πολιορκημένο από το σκοτάδι. «Έλα, ήρθε ο παππούς σου», ακούγεται κάποτε η λυτρωτική η φωνή της κυρίας του, και το παιδί τρέχει, τρυπάει το σκοτάδι και πέφτει στην αγκαλιά του παππού. Νιώθει ασφάλεια τώρα. Το σκοτάδι το άφησε πίσω του και πέρασε στην ασφάλεια του φωτός, κρατώντας σφιχτά τον παππού του από το χέρι. Έμαθε από τότε ότι πίσω από το σκοτάδι βρίσκεται πάντα το φως. Έμαθε από παιδάκι πως έπρεπε να αντέξει να περιμένει, να περπατήσει μετά μέσα στο σκοτάδι, να το τρυπήσει, για να περάσει πίσω από αυτό και να φτάσει στο ξέφωτο όπου τον περιμένει το φως… Αυτό έμαθε στον βρεφονηπιακό σταθμό. Πολύτιμη γνώση…\nΠερπατώντας μέσα στην ομίχλη\nΦτάνει στο μοναστήρι της Παναγίας, αφήνει το αυτοκίνητο και ανηφορίζει στον χωματόδρομο μαζί με τη Ζοζέ. Μπαίνει μέσα στην ομίχλη και αρχίζει να περπατά μέσα στη λευκή σιωπή. Άπνοια. Δεν ακούγεται τίποτε. Και τα πουλάκια ακόμη σωπαίνουν. Σιγά σιγά συνηθίζει. Τα μάτια προσαρμόζονται και βλέπει σχετικά καλά μέχρι σε μια απόσταση δέκα μέτρων. Μετά τα δέκα μέτρα όμως όλα τα καταπίνει το λευκό σκοτάδι. Η σκυλίτσα του προχωρεί δίπλα του. Για πρώτη φορά τόσο κοντά του. Φοβάται να απομακρυνθεί. Θέλει να τον βλέπει. Να τον νιώθει δίπλα της. Παράξενη η συμπεριφορά της. Όταν έχει φως την ημέρα, αλλά και τη νύχτα ακόμη, απομακρύνεται και περιπλανιέται μόνη της. Ασυνήθιστη από την ομίχλη, καθώς είναι, τη βλέπει πιο σκοτεινή και από τη νύχτα, ας είναι και λευκή, και τα δέντρα και τα κλαδιά τους, θολά καθώς φαίνονται πίσω από αυτό το λευκό πέπλο, την τρομάζουν. Της φαίνονται σαν αλλόκοτα όντα και τα κοιτάζει με ανησυχία. Το άγνωστο σ’ αυτή λευκό σκοτάδι και οι σκιές των δέντρων μέσα σ’ αυτό την τρομάζουν περισσότερο από τη γνώριμή της σκοτεινιά της νύχτας.\nΣε μια ακτίνα δέκα μέτρων διακρίνει γύρω του τις οξιές και τις βελανιδιές. Γυμνά κλαδιά και παρακλάδια, σαν λιπόσαρκα χέρια αμαρτωλών της Δαντικής Κόλασης που ψηλαφούν στα τυφλά μέσα στην ομίχλη, λες και αναζητούν μια έξοδο από αυτή. Και οι κορμοί των γυμνών δέντρων πολύ κοντά ο ένας στον άλλο σαν σώματα μυθικών τεράτων νιώθει να τον περικυκλώνουν και να τον κρατούν φυλακισμένο μέσα σ’ αυτή την λευκή κάψουλα. Κανένα παράθυρο στο φως. Μόνο οι λευκοί τοίχοι της ομίχλης και οι σκιές των δέντρων πίσω από αυτή. Σκέφτεται φωναχτά: «Τι κάνεις λοιπόν τώρα μέσα σ’ αυτό το αδιαπέραστο λευκό κουκούλι που βρίσκεσαι σαν κάμπια κλεισμένος;»\nΚάνεις αυτό που ξέρεις. Συνεχίζεις να περπατάς στον χωματόδρομο κι έπειτα στο μονοπάτι. Περπατάς με χαμηλωμένο το βλέμμα στη γη, κοιτάζοντας ενάμισι, δύο μέτρα μπροστά στα πόδια σου, κι ανηφορίζεις, κατηφορίζεις, στρίβεις δεξιά και αριστερά κι ελπίζεις ότι σε κάποια στροφή θα βγεις από αυτή τη λευκή κάψουλα που την κουβαλάς μαζί σου περπατώντας μέσα στο δάσος που βούλιαξε μέσα στην ομίχλη. Ελπίζεις ότι θα βγεις από το λευκό κουκούλι που σε περιβάλλει. Θα βγεις στο ξέφωτο και θα μεταμορφωθείς από κάμπια σε πεταλούδα. Γιατί ξέρεις από παιδί ότι πίσω από το σκοτάδι, λευκό ή μαύρο δεν έχει σημασία, βρίσκεται το φως. Πίσω από την ομίχλη σε κάποια στροφή θα το συναντήσεις. Υπομονή, αντοχή, σταθερός βηματισμός και πίστη σε αυτό το φως που δεν βλέπεις ακόμη, αλλά ξέρεις ότι υπάρχει κάπου εκεί πίσω από την ομίχλη σε μια στροφή του μονοπατιού.\nΠατάς στο υγρό χώμα σταθερά, ταπεινά, ευλαβικά. Συγκεντρώνεσαι στον βηματισμό. Δεν σκέφτεσαι τίποτε. Το βλέμμα σου χαμηλωμένο και προσηλωμένο στον βηματισμό σου, πέφτει ενάμισι, δύο μέτρα μπροστά. Δεν υπάρχει ανοιχτός ορίζοντας για να μπορέσεις να βρεις διέξοδο και να ξεφύγεις. Αν κοιτάξεις λίγο ψηλότερα συναντάς στα δέκα μέτρα μπροστά σου τον αδιαπέραστο λευκό τοίχο της ομίχλης, χωρίς κανένα παράθυρο για να δραπετεύσει το βλέμμα σου και να χαθείς σε σκέψεις και ρεμβασμούς που σε αποκοιμίζουν. Ο νους σου συγκεντρωμένος, σαν το σκυλί σου κι αυτός, βρίσκεται μαζί σου, δίπλα σου, και δεν σ’ αφήνει για να χαθεί μέσα στο δάσος των λογισμών, ακολουθώντας χνάρια και μυρωδιές από αναμνήσεις και άπιαστα θηράματα της φαντασίας σου. Ο νους σου δεν βρίσκεται κάπου αλλού αλλά μέσα στο σώμα σου και το πολύ ενάμισι, δύο μέτρα μπροστά σου, μαζί με το σκυλί σου κι αυτός. Και συνεχίζεις να περπατάς με σταθερό και αργό βηματισμό. Συνεχίζεις. Νιώθεις στα πέλματά σου την αντίσταση της γης και τη στήριξη που σου προσφέρει. Περπατώντας μέσα στην ομίχλη βρίσκεσαι με τον νου, την καρδιά και το σώμα στο εδώ και τώρα. Δεν υπάρχει ανοιχτός ορίζοντας για να χαθείς μέσα σ’ αυτόν. Είσαι συγκεντρωμένος στον βηματισμό. Μέσα στην ομίχλη ο χώρος σου είναι περιορισμένος. Εσύ απλά συνεχίζεις να περπατάς σταθερά, ταπεινά, ευλαβικά και η επικράτειά σου είναι αυτό το ενάμισι μέτρο του βηματισμού σου. Δεν απλώνεσαι. Δεν χάνεσαι. Δεν σκορπίζεσαι.\nΚαι κάποτε φτάνεις σε μια στροφή του βουνού, στρίβεις ανηφορίζοντας και ξαφνικά… ξαφνικά η ομίχλη χάνεται, την αφήνεις πίσω σου και βρίσκεσαι σε ένα ξέφωτο λουσμένο στο φως. Πίσω από την ομίχλη, πίσω από το σκοτάδι υπάρχει πάντα ένας τόπος όπου σε περιμένει το φως. Εκεί σε βρίσκει. Στο ξέφωτο!\n«Ξέφωτο της ζωής μου», έτσι την προσφωνούσε, κάθε φορά που τη συναντούσε κρυφά στη φοιτητική της σοφίτα. «Lichtung meines Lebens» (λίχτουνγκ μάινες λέμπενς), την ονόμαζε στα γερμανικά, στη μητρική τους γλώσσα. Βλέπεις, Γερμανός ήταν, υφηγητής φιλοσοφίας στο ειδυλλιακό πανεπιστήμιο του Μάρμπουργκ κι εκείνη Γερμανοεβραία φοιτήτριά του. Η γερμανική γλώσσα ήταν η κοινή τους πατρίδα, όχι η καταγωγή, κι εκείνος είχε τη φήμη του «γητευτή της γλώσσας». «Zauberer der Sprache», μάγο της γλώσσας, έτσι τον προσφωνούσε εκείνη στις ιδιωτικές τους συνευρέσεις. Εκείνος, 35 χρονών τότε, στα 1925 που ξεκινούσε η σχέση τους, πατέρας δύο παιδιών, παντρεμένος με «καθαρόαιμη» Γερμανίδα αντισημίτισσα που έγινε και ενεργό μέλος αργότερα του ναζιστικού κόμματος. Εκείνη μια εύθραυστη κοπέλα 18 χρονών, ορφανή από πατέρα, που είχε έρθει από μακριά, από το κοσμοπολίτικο Καίνιγκσμπεργκ της Ανατολικής Πρωσίας στη Βαλτική, την πατρίδα του Καντ, για να παρακολουθήσει τα μαθήματα του Wunderkind, του παιδιού – θαύματος της φιλοσοφίας, του «μάγου του Μέσκιρχ», όπως τον αποκαλούσαν ειρωνικά στο πανεπιστήμιο, κάνοντας υποτιμητική αναφορά στην μικρή επαρχιακή πόλη της καταγωγής του.\nΟ-Χάιντεγκερ-στη-βρύση-της-καλύβας-του στον Μέλανα Δρυμό\nΕκείνος, αποσκιρτήσας καθολικός, ένας αμετακίνητος επαρχιώτης, άνθρωπος τραχύς, που θαύμαζε τους χωριάτες, ένας περιπατητής του Μέλανα Δρυμού, ένας Schwarzwalder, που η «völkisch» λαϊκίστικη νοοτροπία του συμβάδιζε με τον αντισημιτισμό που είχε ιδιαίτερη απήχηση στα γερμανικά πανεπιστήμια στην περίοδο του Μεσοπολέμου. Εκείνη, ευάλωτη, μελαγχολική, με καταγωγή αστική και παιδεία κοσμοπολίτικη, πίστευε ότι η συμμετοχή της στη μη φυλετική αστική γερμανική κουλτούρα, την Bildung, του Γκαίτε, του Σίλερ και του Κάντ, θα της έδινε την προοπτική ένταξης στη γερμανική κοινωνία μέσα από την ακαδημαϊκή σταδιοδρομία. Πατρίδα της ήταν η γλώσσα και η παιδεία κι όχι το αίμα και η γη. Το φυλετικό σύνθημα «Blut und Boden» των εθνικοσοσιαλιστών της ήταν ξένο προς την παιδεία της και απεχθές.\nΑπό το 1925 έως το 1928 κράτησε αυτό το σφοδρό ερωτικό πάθος που σφράγισε τη ζωή και των δύο, του Μάρτιν Χάιντεγκερ και της Χάννα Άρεντ. Ο Μάρτιν τη συναντούσε κρυφά, πρώτα στη φοιτητική της σοφίτα, κι έπειτα, αφού την υποχρέωσε να αλλάξει πόλη και πανεπιστήμιο και να μετακομίσει στη Χαϊδελβέργη, τη συναντούσε μυστικά σε έρημους σταθμούς κατά μήκος της σιδηροδρομικής γραμμής Μάρμπουργκ – Χαϊδελβέργη. Αλλά για πόσο μπορούσε να μείνει κρυφή μια τέτοια «ανάρμοστη» κι επικίνδυνη ερωτική σχέση; Έτσι ο Μάρτιν, μετά τον μόνιμο διορισμό του στο Φράιμπουργκ στα 1928, για λόγους ασφαλείας πλέον, διέκοψε απότομα τον ερωτικό τους δεσμό κι έτσι διακόπηκαν και οι ερωτικές τους συναντήσεις αλλά και η ερωτική φιλοσοφική τους σχέση. Δεν έσβησαν όμως η ανάμνησή ούτε και η επίδρασή αυτών των σχέσεων στη σκέψη και το έργο τους. «Υπήρξες το πάθος της ζωής μου», της εκμυστηρεύτηκε ο Μάρτιν μετά τον Πόλεμο, όταν συμφιλιώθηκαν. «Κανείς δεν μπορεί να δώσει μια διάλεξη όπως εσύ, ούτε έδωσε κανείς πριν από σένα», του έγραψε η Χάννα το 1974, ένα χρόνο προτού αυτή πεθάνει.\nΣτα 1925 όμως, δεν είχαν μεσολαβήσει η άνοδος του Χίτλερ στην εξουσία, η αντισημιτική φρενίτιδα στη Γερμανία, ο λόγος του της πρυτανείας το 1933, η προδοσία του δασκάλου και μέντορά του Χούσερλ, η συμπόρευσή του με το ναζιστικό κόμμα κι όσα φριχτά επακολούθησαν στην Ευρώπη με τον Πόλεμο, την Τελική Λύση και το Ολοκαύτωμα των Εβραίων. Εκείνος τότε ήταν 35 χρονών κι εκείνη μόλις 18. Η Χάννα Άρεντ ήταν τότε το «ξέφωτο» της ζωής του. Και πράγματι αυτό ήταν από ερωτική και φιλοσοφική άποψη. Ερωτική και φιλοσοφική ήταν η σχέση τους, δύο όψεις μιας σχέσης, αδιαχώριστες η μία από την άλλη. Και ο όρος «ξέφωτο» (Lichtung), όπως και η κρυπτότητα (Verborgenheit) της σχέσης τους και η σύλληψη της αλήθειας ως μη-κρυπτότητας (Unverborgenheit), πέρασαν στη φιλοσοφία του Μάρτιν Χάιντεγκερ, η οποία δεν θα είχε αυτή τη μορφή αν δεν υπήρχε η εμπειρία ερωτικής ζωής βιωμένης στοχαστικά. Ήταν η Μούσα του η Χάννα. Χωρίς αυτήν δεν θα είχε γραφτεί το έργο που τον έκανε διάσημο, το Είναι και Χρόνος, όπως παραδέχτηκε και ο ίδιος.\nΌχι, δεν έμαθε από αυτήν τίποτε. Πώς θα μπορούσε άλλωστε ο σοφός δάσκαλος να μάθει από τη φοιτήτριά του; Όχι, τότε δεν έμαθε τίποτε από αυτή με την έννοια της τυπικής μάθησης, της απόκτησης γνώσεων. Αλλά και αργότερα όταν αυτή καταξιώθηκε ως πολιτική επιστήμων ποτέ δεν ενδιαφέρθηκε ούτε σχολίασε θετικά την πολιτική της φιλοσοφία. Ωστόσο, χωρίς την ερωτική και φιλοσοφική τους σχέση δεν θα μπορούσε να καταλάβει ούτε ο ίδιος τη δική του φιλοσοφία. Η Χάννα δεν ήταν το φως αλλά το ξέφωτο, ο χώρος δηλαδή όπου φανερώνονταν τα πράγματα, ο χώρος όπου τα πράγματα και οι ιδέες αποκτούσαν σαφήνεια και διαύγεια και γίνονταν έτσι κατανοητές, κατάλληλες για φιλοσοφικό στοχασμό. Η Χάννα, το ξέφωτο της ζωής του, επέτρεψε στον νεαρό Μάρτιν να κατανοήσει την ίδια του τη φιλοσοφία σε μια εποχή όπου αυτή βρισκόταν ακόμη υπό διαμόρφωση. Η ερωτική τους σχέση έγινε το ξέφωτο. Όχι το φως το ίδιο αλλά ο χώρος περισυλλογής του φωτός, ο χώρος αποκάλυψης της αλήθειας, ο χώρος της μη-κρυπτότητας. Αυτός ο χώρος που τόσο είχε λείψει από την προσωπική τους σχέση. Σ’ αυτόν τον χώρο, σ’ αυτό το ξέφωτο της ερωτικής και φιλοσοφικής τους σχέσης, η αλήθεια δεν ήταν προϊόν της νόησης αλλά της εμπειρίας, μιας εμπειρίας που ήταν αναπόσπαστη από την πραγματικότητα (Tatsächlichkeit) και την ιστορικότητα (Geschichtlichkeit). Στα τρία χρόνια (1925-1928) αυτής της μυστικής σχέσης η Χάννα Άρεντ έγινε το ξέφωτο της ζωής του Μάρτιν Χάιντεγκερ. Έγινε ο χώρος όπου οι σκοτεινές έννοιες της φιλοσοφίας του μοναχικού περιπατητή του Μέλανα Δρυμού απέκτησαν διαύγεια, καθώς φωτίστηκαν από το φως της αγάπης.\nΗ Χάννα Άρεντ δεν ήταν το φως αλλά ο ανοιχτός χώρος ο οποίος διανοίγεται (Erschlossenheit:διάνοιξη, την ονόμαζε στη φιλοσοφία του) μέσα στο σκοτεινό δάσος κι όπου συντελείται η περισυλλογή του φωτός. Κι έτσι η ερωτευμένη νεαρή φοιτήτρια Χάννα Άρεντ έγινε ο χώρος που φιλοξένησε το φως της κατανόησης των φιλοσοφικών του ιδεών. Η ερωτική τους σχέση έγινε το ξέφωτο, έγινε η χώρα του αχώρητου (φωτός) που διαυγάζει τα πάντα. Και μέσα εκεί, σ’ αυτό το ξέφωτο συντελέστηκε η μεταμόρφωση των σκοτεινών φιλοσοφικών ιδεών του νεαρού Χάιντεγκερ σε «πράγματα που σπαρταρούσαν σαν τα ψάρια μέσα στο χρυσό δίχτυ του ήλιου», όπως θα περιέγραφε με τη γλώσσα της ποίησης ο Σεφέρης αυτή την αλλαγή που συντελέστηκε στη φιλοσοφία με τον Χάιντεγκερ. Η υπαρξιακή φιλοσοφία του ανταποκρινόταν στους όρους της πραγματικής ζωής των ανθρώπων και λέξεις της ανθρώπινης εμπειρίας άρχισαν να χρησιμοποιούνται φιλοσοφικά αντί για τις καθιερωμένες ακαδημαϊκές θεωρητικές έννοιες. Αγωνία, ύπαρξη, μέριμνα, ζωή, θάνατος, φλυαρία, πράξη, απόφαση τεχνοκρατία, σιωπή, φλυαρία, αδιαφορία, κι άλλες τέτοιες λέξεις από την βιωμένη ανθρώπινη εμπειρία χρησιμοποιήθηκαν στη φιλοσοφία του Χάιντεγκερ και της έδωσαν έναν πρακτικό ανθρώπινο προσανατολισμό. Κι όλα αυτά ξεκίνησαν από το ξέφωτο της σχέσης του Μάρτιν με τη Χάννα Άρεντ.\nΜάρτιν Χάιντεγκερ, ο μοναχικός περιπατητής του Μέλανα Δρυμού\nΦαντάζομαι αυτόν τον μοναχικό περιπατητή του Μέλανα Δρυμού μέσα στην ομίχλη. Τον φαντάζομαι να περπατά συλλογισμένος για το Είναι των όντων και την αλήθεια, μέσα στο σκοτεινό δάσος της φιλοσοφίας του. Τον βλέπω να περπατά συλλογισμένος αργά και σταθερά πάνω στα χαραγμένα μονοπάτια των ξυλοκόπων, στα αδιέξοδα μονοπάτια του δάσους, στα Holzwege του, αυτά που δεν οδηγούν πουθενά παρά μόνο στις πηγές, όπως συνήθιζε να λέει αινιγματικά. Τον βλέπω να ανηφορίζει αργά και σταθερά, με μια ευφρόσυνη ανησυχία, λες και πάει να συναντήσει την αγαπημένη του Χάννα που τον περιμένει στο φοιτητικό της δωμάτιο μέσα στη σκοτεινή νύχτα του Δεκέμβρη, κάνοντάς του το συνηθισμένο σινιάλο αναβοσβήνοντας το φως. Τον βλέπω, ναι, τον βλέπω μπροστά μου να περπατά σκυφτός, με τα χέρια πίσω στην πλάτη να κρατούν το ραβδί του οδοιπόρου, σε μια στροφή του μονοπατιού να βγαίνει ξαφνικά έξω από την ομίχλη του σκοτεινού δάσους σε ένα ξέφωτο.\nΚι εκεί, στη μέση του ξέφωτου, τον βλέπω τον Μάρτιν Χάιντεγκερ να στέκεται εκστατικός μπροστά στη διαύγεια και την καθαρότητα που δωρίζει το φως στις ιδέες του, καθώς διαλύει την ομίχλη του δάσους που τις συσκότιζαν, και να αποκαλύπτει το πρόσωπο της αγαπημένης του της Χάννα να του χαμογελά.\nΞάνθη, Κυριακή 27 Δεκεμβρίου 2020


Επιβάλλεται να πολεμήσουν μέχρι τέλους! - Novasports.gr\nΟ Ευγένιος Δαδαλιάρας γράφει στο προσωπικό του blog για την προσπάθεια που οφείλουν να καταβάλουν ο ΠΑΟΚ και ο Άρης για πρόκριση στην επόμενη φάση του Basketball Champions League.\nΤο Basketball Champions League περισσότερο πληγώνει, παρά φέρνει χαρά στους φίλους του ΠΑΟΚ και του Άρη, για δεύτερη σεζόν στη σειρά. Οι δύο ομάδες της Θεσσαλονίκης μπορεί κάποτε να κοίταζαν αφ’ υψηλού τους τωρινούς αντιπάλους τους, όμως, στην πράξη αποδεικνύεται ότι το αντίθετο ισχύει –ειδικά για μερικούς από αυτούς, οι οποίοι μοιάζουν να είναι σε επίπεδο Ευρωλίγκας.\nΗ αποτύπωση των πεπραγμένων των δύο εκπροσώπων της άλλοτε πρωτεύουσας του ελληνικού μπάσκετ στους βαθμολογικούς πίνακες των ομίλων τους μόνο απογοήτευση προκαλεί στους φίλους τους. Ο Άρης βρίσκεται στην 5η θέση του 4ου ομίλου, με ρεκόρ 4 νικών και 4 ηττών, ενώ ο ΠΑΟΚ φιγουράρει τελευταίος στον 2ο όμιλο με ρεκόρ 2 νικών και 6 ηττών. Θλίψη…\nΤαυτόχρονα, όμως, είναι κι ένα καλό μάθημα. Οι συμπολίτες έχουν μια πρώτης τάξεως ευκαιρία να αντιληφθούν ότι το μπάσκετ έχει προχωρήσει… μίλια κι αυτοί δεν κερδίζουν τίποτε με το να στέκονται στις δάφνες του μακρινού παρελθόντος. Για το κοινό τους, δε, είναι ακόμη μεγαλύτερη ευκαιρία να αντιληφθεί ότι πρέπει κι αυτό να συμβάλλει με όποιον τρόπο μπορεί (η μαζική παρουσία του στο γήπεδο είναι μια καλή αρχή…), αν θέλει να ζήσει ξανά κάποια στιγμή στο μέλλον μεγάλες στιγμές.\nΘα πει κανείς, αν οι δύο ομάδες έπαιζαν στην Ευρωλίγκα, θα είχαν διαφορετικό κίνητρο. Θα έδιναν μεγαλύτερη σημασία στο ρόστερ τους, τα έσοδά τους θα ήταν διαφορετικά, θα συμπεριφερόταν αλλιώς και το κοινό τους. Στο… δευτεροκλασάτο BCL δεν δίνουν την ίδια σημασία.\nΛάθος σκεπτικό! Μέγα λάθος! Το επίπεδο του BCL δείχνει ότι έχει αλλάξει το επίπεδο του ευρωπαϊκού μπάσκετ. Ο ΠΑΟΚ και ο Άρης έχουν μείνει πίσω. Κι ας έχουν όλα τα φόντα να είναι πρωταγωνιστές. Οι «ασπρόμαυροι» έχουν ένα σούπερ γήπεδο και μια σχετικά καλή οργάνωση, ενώ αποδεδειγμένα μπορούν να μαζέψουν κόσμο στα must win παιχνίδια. Οι «κίτρινοι» έχουν μια από τις πιο παραδοσιακές έδρες στην Ευρώπη, το Αλεξάνδρειο, έχουν το know how ως αθλητικός οργανισμός στο χώρο του μπάσκετ και μαζεύουν πιο εύκολα τον κόσμο τους ίσως από οποιαδήποτε ομάδα στην Ελλάδα. Κι όμως, και οι δύο κάπου το χάνουν και δεν μπορούν να κάνουν βήματα μπροστά.\nΧρειάζονται περισσότερα χρήματα, μπορεί να πει κάποιος. Να μπούνε μεγιστάνες και να ρίξουν τα χρήματά τους. Πού να βρεθούν, όμως; Επειδή ακριβώς δεν είναι εύκολο να βρεθούν τέτοιοι, κάποιες ομάδες στο BCL, που έχουν ανέβει επίπεδο και μπορούν εύκολα να περάσουν στο επίπεδο της Ευρωλίγκας, χωρίς να έχουν μεγιστάνες να ρίχνουν τα λεφτά τους, μπορούν να αποτελέσουν καλά παραδείγματα. Ειδικά στον όμιλο του ΠΑΟΚ, ομάδες όπως η Λούντβισμπουργκ ή η Τενερίφη μπορούν να δείξουν το δρόμο.\nΣτο κάτω κάτω της γραφής, αν ο ΠΑΟΚ δεν μπορεί να περάσει εμπόδια όπως οι δύο προαναφερόμενοι σύλλογοι ή αυτό της Σαλόν και της Νεπτούνας και ο Άρης από τη δική του πλευρά δεν μπορεί να αφήσει πίσω του τη Ναντέρ και τη Νίμπουργκ, πώς μπορούν να ονειρεύονται ότι θα βρεθούν και πάλι στο υψηλότατο επίπεδο του ευρωπαϊκού μπάσκετ; Και το κοινό τους πώς μπορεί να ελπίζει σε κάτι τέτοιο, όταν η απτή πραγματικότητα του BCL φανερώνει τις χτυπητές αδυναμίες των δύο ομάδων και την απόσταση που πρέπει να καλύψουν;\nΣε πρώτη φάση, λοιπόν, και μέχρι το τέλος των αγώνων στο πλαίσιο της φάσης των ομίλων, τόσο ο ΠΑΟΚ, όσο και ο Άρης οφείλουν να διεκδικήσουν όσες πιθανότητες έχουν για είσοδο στην πρώτη τετράδα και πρόκριση. Το χρωστάνε στους ίδιους τους εαυτούς τους, αν θέλουν να προχωρήσουν ένα βήμα εμπρός έστω και σε ένα δευτεροκλασάτο –σε σχέση με την απαστράπτουσα Ευρωλίγκα- θεσμό, ο οποίος, όμως, δίνει εξαιρετικά μαθήματα σε συλλόγους που θέλουν να προκόψουν.\nΓια τον Άρη τα πράγματα δείχνουν πιο εύκολα, καθότι είναι πιο κοντά στο στόχο των επτά νικών, που θεωρητικά απαιτούνται για να προχωρήσει μια ομάδα στην επόμενη φάση. Για τον ΠΑΟΚ, αντικειμενικά η κατάσταση είναι πολύ πιο δύσκολη, καθώς το κουβάρι μάζεψε και οι δύο νίκες που έχει πετύχει μέχρι τώρα είναι πολύ λίγες. Κι όμως, ακόμη και για τον «Δικέφαλο» υπάρχουν ελπίδες, αρκεί να τις κυνηγήσει. Το σίγουρο είναι ότι εφόσον καταβληθεί αυτή η προσπάθεια τόσο από τη μία, όσο και από την άλλη ομάδα, χαμένες δεν θα βγούνε. Κάθε άλλο, μάλιστα! Το BCL μπορεί να γίνει το μέτρο για το μέλλον τους…\n05/03/2019 • 22:17\nΚόνιαρης: "Στο ΟΑΚΑ για το β' ημίχρονο"


ΙΣΤΟΡΙΑ, VAN TECH S90: Κατευθείαν από τα '60s και τις ΗΠΑ - MotorBike.gr\nMotorBike.gr > Αφιερώματα > Cafe Racer > ΙΣΤΟΡΙΑ, VAN TECH S90: Κατευθείαν από τα ’60s και τις ΗΠΑ\nΜε κινητήρα Honda, φτιαγμένο για παιχνίδι\nΗ αμερικάνικη εταιρία Van Τech που είχε ξεκινήσει τη δεκαετία του 1960 με “διορθώσεις” διαφόρων μοτοσυκλετών, κάρτ και άλλων αυτοκινούμενων οχημάτων πρόσφερε στο κοινό βελτιωμένα πλαίσια και κιτ. Ένα από αυτά προοριζόταν και για το δημοφιλές τότε Honda S90.\nO κινητήρας παπιού “καθόταν” πολύ χαμηλά στο λεπτοκαμωμένο πλαίσιο και αυτό τον έκανε να χάνεται οπτικά, ενώ συνεργαζόταν με ένα καλού κρατήματος δίτροχο που κουβαλούσε πολύ λίγο βάρος και κέρδιζε αγώνες.\nΗ ιστορία λέει ότι όταν ο “μεγάλος” Joe Parkhurst, ιδρυτής και αρχισυντάκτης του Cycle World οδήγησε για πρώτη φορά “μηχανάκι” της Van Tech (που χρησιμοποιούσε δίχρονο κινητήρα 80 κυβικών της Yamaha) το 1965, το αγόρασε αμέσως για τον εαυτό του.\nΕπαινετικό ήταν και το άρθρο-δοκιμή για το Van Tech S90 που οδήγησε το Cycle World, που ήταν το μεγαλύτερο αμερικανικό περιοδικό, μερικά χρόνια μετά το ’68 ανεβάζοντας την αξία της εταιρίας και των κατασκευών της.\nΗ Van Tech ανήκε στον Bill Van Tichelt, ένα φανατικό των δύο τροχών, που έτρεχε σε αγώνες χώματος από μικρή ηλικία και ξεκίνησε την επαγγελματική του εμπλοκή το 1963 φτιάχοντας εισαγωγές τροφοδοσίας για τα δημοφιλή τότε μοτέρ κάρτ της McCulloch.\nΗ μια δουλειά έφερε την άλλη και κάποια στιγμή φτιάχτηκε το πρώτο πλαίσιο που ανεξαρτήτως τι κινητήρα του ταίραζαν είχε πολύ καλά χαρακτηριστικά και κέρδιζε αγώνες.\nΈτσι δημιουργήθηκαν σκελετοί-κιτ που μπορούσε να αγοράσει κάποιος και να φορέσει τον δικό του κινητήρα.\nΤο βάρος των πλασίων των Van Tech, αλλά και τα γεωμετρικά χαρακτηριστικά και η ακαμψία τους ήταν μέσα στα πλεονεκτήματα που έκαναν τις κατασκευές να ξεχωρίζουν, όπως και το χαρακτηριστικό αλουμινένιο ντεπόζιτο.\nΣύμφωνα με τις διαφημίσεις των περιοδικών του 1967-’68 το πλαίσιο από το κιτ κόστιζε 99.95 δολάρια (με το ψαλίδι) και μπορούσε να αγοραστεί είτε μόνο του, είτε με όλα τα υπόλοιπα περιφερειακά. Τα διάφορα περιφερειακά εξαρτήματα (σέλα, πλάκες πιρουνιού, αποστάτες, εξάτμιση, φτερά κ.λπ.) μπορούσε να τα αποκτήσει κάποιος μεμονωμένα και σε αρκετά καλές τιμές χτίζοντας σιγά-σιγά ένα ξεχωριστό μηχανάκι.\nΑυτό ήταν το ενδιαφέρον με την υπόθεση Van Tech ότι το ποσόν που μπορούσε να επενδύσει κάποιος στην μετατροπή του ήταν κυμαινόμενο, άρα προσαρμοζόταν σε όλα τα πορτοφόλια.\nΠερισσότερες πληροφορίες για την ιστορία της Van Tech, διαβάστε εδώ\nhonda super παπια ιστορικά παπιά


Μίλτος Γήτας: Θρήνος στην Ιταλία: 38χρονη Ελληνίδα πέθανε κατά την εξωσωματική\nΘρήνος στην Ιταλία: 38χρονη Ελληνίδα πέθανε κατά την εξωσωματική\nΗ γυναίκα, η οποία ήταν μόνιμος κάτοικος Ιταλίας, σύμφωνα με τα ιταλικά μέσα ενημέρωσης φέρεται να έχασε την ζωή της κατά την διάρκεια διαδικασίας απορρόφησης του ωοθυλακικού υγρού.Η εισαγγελία του Μπάρι ξεκίνησε έρευνα και δυο γιατροί του νοσοκομείου του Κονβερσάνο, όπου άφησε την τελευταία της πνοή η γυναίκα, έλαβαν κλήση σε απολογία για συνέργεια σε ανθρωποκτονία εξ αμελείας.Παράλληλα, έρευνα ξεκίνησε και το υπουργείο Υγείας. Η αρμόδια υπουργός, Μπεατρίτσε Λορεντσίν, απέστειλε στο Κονβερσάνο της Απουλίας ομάδα ειδικών για να εξακριβώσουν τα αίτια του θανάτου της γυναίκας. Τα πρώτα αποτελέσματα αναμένονται εντός 48 ωρών.\nΟι δυο γιατροί, μιλώντας στα ιταλικά μέσα ενημέρωσης, υποστήριξαν ότι ο θάνατος προήλθε από επιπλοκές που ήταν αδύνατον να προβλεφθούν. Παραδέχθηκαν όμως ότι δεν είναι σε θέση να αναφέρουν την ακριβή αιτία των επιπλοκών αυτών. Οι εισαγγελικές αρχές του Μπάρι αναμένουν περαιτέρω στοιχεία από την νεκροψία της άτυχης γυναίκας.Η έρευνα ξεκίνησε μετά από καταγγελία του Έλληνα 83χρονου πατέρα της Αριάννας Ακριβούλη στους καραμπινιέρους.